13:09 / 02.09.2020 1409 pdf Ўқиш режими + -\nҲар бир инсоннинг бахтли ёки бахтсиз эканлигини фақат Аллоҳ таолонинг Ўзи билади. Билганда ҳам, Ўзининг ҳамма нарсани қамраб олувчи илми ила азалдан билади. Нафақат инсонга онасининг қорнида жон пуфлаганда, балки азалдан билади. Ушбу ҳадисда айтилаётган маъно ўша азалий илмни қайд қилиш, холос. Бутун инсоният тўпланиб олиб, ичларидан битталарининг ҳақиқий бахтли ёки бадбахт эканлигини билишга уринсалар ҳам, била олмайдилар. Ҳатто пайғамбарларнинг саййиди Муҳаммад соллаллоҳу алайҳи васаллам ҳам фақат Аллоҳнинг билдириши ила ўн кишининггина жаннатга кириши ҳақида башорат берганлар, холос. Қолганларнинг нима бўлишини Аллоҳнинг Ўзигина билади.\nАллоҳ таоло ўша илмни фаришталаридан бирига айтиб, ёздириб қўйиши қийин эмас. Шу билан бирга, ўша илмни ёзиб, қайд қилиб қўйиш бандани бадбахт ёки некбахт бўлишига мажбур қилиш эмас. Чунки илм бир нарсани кашф қилувчи нурдир, бировни мажбур қилувчи куч эмасдир!\nЭътибор берайлик, энди ҳадиснинг давомида нима учун одамлар бир-бирларининг ёки ўзларининг бадбахт ёки некбахт экакнликларини била олмасликлари баён қилинади. Пайғамбаримиз ҳадиснинг бу қисмини:\n«Ундан бошқа илоҳий маъбуд йўқ Зот билан қасамки», деб бошламоқдалар. Бу эса келажак гапнинг ўта муҳим эканлигига далолатдир.\n«...албатта, бирингиз жаннат аҳлининг амалини қилиб келиб, ўзи билан жаннатнинг орасида бир аршин қолганида ундан ўша китоб ўзиб кетиб, дўзах аҳлининг амалини қилади-да, унга киради».\nОдамнинг нима бўлишини ким билар эди? Ҳатто ўша одамнинг ўзи ҳам билмайди. Умр бўйи тоат-ибодатда юриб, охирида шайтоннинг иғвосига учиб, иши расво бўлиши мумкин.\n«Албатта, бирингиз дўзах аҳлининг амалини қилиб келиб, ўзи билан дўзахнинг орасида бир аршин қолганида ундан ўша китоб ўзиб кетиб, жаннат аҳлининг амалини қилади-да, жаннатга киради».\nБунақаси ҳам бўлиши мумкин. Умр бўйи нима қилиб юрган бўлса-да, охирги пайтда инсонлиги қўзиб, яхши бир амал билан ҳоли батамом ўзгариб қолиши мумкин. Шунинг учун ҳам, «Ақоид» уламолари ушбу ҳадиси шарифни ва шунга ўхшаш бошқа ҳадисларни далил қилиб: «Аҳли қибладан муайян шахсни жаннатий ёки дўзахий эканлигига қатъий ҳукм қилиб бўлмайди», дейдилар.\nАммо юқорида зикр қилинган икки ҳолатда ҳам қадарнинг, Аллоҳнинг собиқ илмининг мажбурий таъсири йўқ. Китобнинг ўзиб кетиши эса унда ёзилган илмнинг ўта аниқ ва пухта эканлигини билдиради холос. Ушбу ҳадиси шарифда Аллоҳнинг илми шомилу комил, аниғу пухта, ҳамма нарсани қамраб олувчи эканлиги баён қилинди. Бу ҳақиқатни бирма-бир ўрганиб чиқдик. Ҳадиснинг охирида инсон ўз амали асосида ҳукм чиқариб, Аллоҳни унутиб қўймаслиги ёки кўнгли бир оз бўлса ҳам бошқа томонга бурилиши мумкин эмаслиги таъкидланмоқда. Ҳеч ким «Умрим бўйича яхши амал қилдим, энди албатта жаннатга кираман», деб хотиржам бўлмасин! Ҳатто умрининг охирги лаҳзасида ҳам иш бошқа томонга айланиб кетиши мумкин. Чунки ҳамма нарса Аллоҳнинг амри билан бўлади. Ҳеч ким «Мен умрим бўйи гуноҳ қилиб ўтдим, энди албатта дўзахга тушаман», деб ноумид бўлмасин! Ҳатто умрининг охирги лаҳзасида ҳам иш бошқа томонга айланиб кетиши мумкин. Чунки ҳамма нарса Аллоҳнинг амри билан бўлади.\nИшларнинг хотимасига қараб, якун ясалади. Умрнинг интиҳоси қачонлигини ҳеч ким билмайди. Шунинг учун ҳаётнинг ҳар лаҳзасини умрнинг охири деб билиш керак. Яхшилик қилиб юрганлар охирги иши ёмонлик бўлиб қолмаслиги учун интилиши керак. Ёмонлик қилганлар қолган ҳар бир лаҳзани умрининг охирги лаҳзаси, деб яхшилик қилишга ўтиши керак. Қазо ва қадарга бўлган иймоннинг фойдаси ҳам шунда – кишини доимо яхшиликка чорлаб, ёмонликдан қайтариб туришида!\n1. Пайғамбаримиз соллаллоҳу алайҳи васалламнинг содиқу масдуқликлари.\n2. Инсон онасининг қорнида маний ҳолида қирқ кун жам бўлиши.\n3. Инсон онасининг қорнида алақа ҳолида қирқ кун қолиши.\n4. Инсон онасининг қорнида музға ҳолида қирқ кун қолиши.\n5. Сўнгра инсонга руҳ пуфланиши.\n6. Аллоҳ таолонинг ҳар бир инсоннинг ризқини, ажалини, амалини, бадбахт ёки некбахтлигини азалдан билиши.\n7. Бу илмнинг инсон онаси қорнида турганида ёзиб, қайд қилиб қўйилиши.\n8. Бирор гапни таъкидлаш учун Аллоҳнинг номи ёки сифати ила қасам ичиш жоизлиги.\n9. Умр бўйи жаннат аҳлининг амалини қилиб юрган одам охирида дўзах аҳлининг амалини қилиб қўйиб, дўзахга тушиб қолиши мумкинлиги.\n10. Умр бўйи дўзах аҳлининг амалини қилиб юрган одам охирида жаннат аҳлининг амалини қилиб, жаннатга кириб қолиши мумкинлиги.\n11. Ўзининг яхши амалидан қувониб, бепарво бўлиш яхши эмаслиги.\n12. Ўзининг ёмон ишларидан тушкунликка тушиб, ноумид бўлиш керак эмаслиги.\n13. Қазои қадарга нисбатан иймоннинг мустаҳкам бўлиши зарурлиги.\n«Ҳадис ва ҳаёт китобидан»\nIstr 21:06 / 02.09.2020\nАссалому алейкум. Доимо ҳавф ва ражо ўртасида туришимиз кераклигини...\n11:05 / 02.09.2020 1369\n13:13 / 02.09.2020 355\nбиринчи мақолаАбу Ҳурайра розияллоҳу анҳудан ривоят қилинади.Набий соллаллоҳу алайҳи васаллам.Одам ва Мусо алайҳиссалом Роббилари ҳузурида тортишиб қолдилар. давоми...\n2893 13:04 / 13.05.2020\n2028 13:00 / 06.05.2020\nИмом МуслимИмом Абу Ҳусайн Муслим ибн Ҳажжож алҚушайрий анНисобурий Нисобурда дунёга келдилар. Нисбатлари Қушайрий бўлиб, у Нисобурга қарашли қишлоқдир.У зот давоми...\n2380 21:10 / 10.04.2019\nСаксон бешинчи дарсимиздаги ҳадиси шарифни ўрганиш давомида кўпгина ҳикматлардан хабардор бўлдик. Жумладан, бир мавзу бўйича биргина ҳадиснинг зоҳирига, сиртига давоми...\n1855 13:00 / 20.05.2020\n915 14:14 / 17.08.2020\n556 14:13 / 16.08.2020\n59420 11:58 / 10.10.2018\n73074 11:56 / 10.10.2018\n3559 14:48 / 30 март


"Дўстлик байроғи" ва "Знамя дружбы" газеталари таҳририяти давлат корхонаси штатсиз мухбирларни шартнома асосида ишга таклиф қилади.\n— олий маълумоти тўғрисидаги диплом;\n— ўзбек тилини мукаммал билиши (рус ва бошқа чет тиллардаги саводхонлик қадрланади);\n— тушунтира билиш, ҳозиржавоблик ва қобилиятли;\n— соғлом фикрлаш, ахборотларни тартибга солиш ва умумлаштириш қобилиятига эга;\n— компьютер саводхонлиги яхши бўлиши керак.\nХоҳловчилар ўзлари тўғрисидаги маълумотлар ва ижодий ишларидан намуналарни dustlik@umail.uz электрон манзилига юборишлари мумкин.\nВилоятимиздаги бадиий ижод ҳамда журналистика йўналишларига қизиқувчи барча ёшлар диққатига!\nТижорат таклифларингизни кутамиз!\nЮридик шахслар диққатига!


Мусулмон ўқувчилар ҳақида фильм\nКанадада мусулмон ўқувчилар ҳаёти ҳақида фильм суратга олинди. Картинада уч нафар ўсмир мусулмон ҳақида ҳикоя қилинади. Канадалик кинорежиссер Венди Роуленд таълим муассасасида ҳам исломофобия билан доимий тўқнаш келувчи ўқувчи-мусулмонларнинг кечинмаларини кўрсатишга қарор қилди.\nToronto Newsнинг хабар беришича, “14 ёшли мусулмонлар” номли ҳужжатли фильмда канадалик уч нафар мусулмон оиласидан бўлган ўсмирларнинг ҳаёти тасвирланган.\nРежиссёрнинг таъкидлашича, бундай долзарб мавзуга қўл уришига сабаб, ўзининг ҳам ўсмир-болаларнинг онаси эканлигидир. “Ўсмир болаларим тенгдошлари томонидан турли хилдаги босимларга дуч келишади. Бу биз мусулмон бўлмаганимизда”, – дейди режиссёр.\nРоуленд уни тасвирга олиш жараёнида мусулмон ўқувчиларнинг катталардай фикр юритиши, ҳар қандай ҳолатда ҳам бошқалар учун ўрнак бўла олишга тиришиши ҳайратга солганлигини тан олди.


Самбо бўйича жаҳон кубогида Ўзбекистон 2 ўринни эгаллади - 24.03.2019, Sputnik Ўзбекистон\nЎзбекистон самбо жамоаси Москвада бўлиб ўтган жаҳон кубогида жанговар самбо бўйича иккинчи ўринни эгаллади. 24.03.2019, Sputnik Ўзбекистон\n18:54 24.03.2019 (янгиланди: 19:05 24.03.2019)\n© НОК УзбекистанаСамбисты Узбекистана завоевали второе место в общекомандном зачете Кубка мира\nЎзбекистон самбо жамоаси Москвада бўлиб ўтган жаҳон кубогида жанговар самбо бўйича иккинчи ўринни эгаллади.\nТОШКЕНТ, 24 мар – Sputnik．Москвадаги “Лужники” спорт саройида бўлиб ўтган жаҳон кубогида Ўзбекистон самбо жамоаси 2та олтин, 6та кумуш ва 5та бронза медал билан иккинчи ўринни эгаллади, деб хабар қилмоқда Олимпия қўмитаси.\n“Зарнигор Ўрмонова (56 кг), Шерзод Расулов (62 кг, жанговор самбо), Неъмат Ёқубов (90 кг, жанговор самбо), Истам Қудратов (74 кг, жанговор самбо), Ҳакимжон Исмоилов (+100 кг, жанговор самбо) кумуш медаль қўлга киритган бўлсалар, Аббос Жалолов (74 кг) ва Икром Абдукаримов (52 кг, жанговор самбо) бронза медали эгаласига айланишди”, - дейилган хабарда.\nСамбо асосчиси Анатолий Харлампиев хотирасига бағишланган ушбу самбо мусобақаси 1980 йилдан буён анаънавий равишда ўтказиб келинмоқда. Бу йилги мусобақаларда 33 мамлкатдан 250 нафар спортчилар жамланишди. Мусобақалар самбонинг икки тури - Спорт самбоси ва жанговар самбо бўйича бўлиб ўтди. Россия жамоаси 19та олтин медал билан иккала гуруҳда ҳам етакчилик қилди.


Уйда ўзингизни спорт билан шуғулланишга мажбурлаш учун 7 та сабаб - Daryo\n07:20, 02.06.2020 28787\nМавжуд вазиятда уйда ўтиришдан бошқа чора йўқ, лекин бу семириб кетишингизга карантин баҳона бўлолмайди. Карантин ҳали қанча давом этиши аниқ бўлмаслиги мумкин, лекин кўп ейиш ва кам ҳаракатнинг оқибати нима билан якун топиши ўзингизга яхши аён.\nФото: Destination Deluxe\nҲаётингиз ва саломатлигингиз олдидаги масъулиятни ҳис қилинг\nИшхонадагилар, курсдош ёки танишлар учун эмас, аввало, ўзингиз, саломатлигингиз ва соғлом ҳаёт кечиришингиз учун спорт билан шуғулланишни бошланг. Сериал, кино, телефон — буларнинг бари вақт ўтказиш учунгина хизмат қилади. Ўз ҳаётингиз, танангиз олдидаги масъулиятни ҳис қилиб, ҳозироқ ўз устингизда ишлашга киришинг.\nМақсад — энг катта мотивация\nЖисмоний машқларни бошлаш учун мотивация керак дейсизми? Натижаси кўзни қувонтириши, инсон ўзини қушдек енгил ҳис қилиши мумкин бўлган мақсаддан бошқа яна қандай мотивация бўлиши мумкин? Сиз яхшилаб ўрнашиб олган диван, қўлингиздан тушмайдиган телевизор пульти, ёғ босишдан келиб чиқадиган юрак-қон томир касалликлари ёки қандли диабетга чалинганингизда сизга ҳеч қандай ёрдам бермайди.\nЖуда банд бўлсангиз ҳам соғлигингиз учун 1 соатни аяманг\nТелефондан ҳеч ҳам айрилгиси келмайдиганлардан бўлсангиз, унда ушбу қурилмани ўз мақсадингиз йўлида ишлатинг. Онлайн спорт машқларини кузатиб, уларни такрорланг. Жисмоний машқлар кетма-кетлигини ўзида жамлаган ва кунига неча дақиқа, неча мартадан, қандай машқ қилиш кераклигини кўрсатиб турадиган мобил иловаларни юклаб олинг ва энг асосийси, 24 соатдан атиги бир соатни соғлиғингиз учун сарфланг.\nЎзингизни мажбурламанг, онгли равишда бажаринг\nЖисмоний машқ бажариш бу — мажбурият эмас, хоҳиш-истаксиз кўзланган мақсадга эришиб бўлмайди. Шунинг учун спорт билан керакли эканини англаб, чин кўнгилдан хоҳлаб шуғулланинг.\nТез таслим бўлманг\nМақсадга дарҳол эришиб бўлмаслигини, натижа бўлиши учун вақт кераклигини ёдда тутинг. Катта мақсадга эришишни кичик-кичик ҳаракатлардан бошланг. Бугун 10 та бажарган машқингизни эртага 20 та бажаринг, индинига яна кўпайтиринг, шунда организм зўриқмайди ва аста-секин жараёнга мослашиб боради.\nҲам танани, ҳам мияни чиниқтиринг\nСпортни мусиқа ва аудио китоблар тинглаш билан бирга олиб боринг. Севимли қўшиғингизни тинглаб машқ қилиш сизга завқ берса, аудио китоб ва спортни бирлаштириш тана ва мияни бир вақтда чиниқтиради.\nСпортга оила аъзоларингиз ва дўстларингизни жалб қилинг\nБир ўзингизга спорт билан шуғулланиш зерикарли бўлса, оила аъзоларингиз билан ёки онлайн дастурлар орқали дўстларингиз билан бажаринг. Кўпчилик билан бажарилган машқлар қизиқ ва мароқли бўлади.\nМавзуга доир: Ўзингизни алдашни бас қилинг! Карантинда шуғулланиш учун 10 та мотивацион тавсия\n16:23 Бугун 1288\n16:12 Бугун 2931\n16:05 Бугун 3289\n15:59 Бугун 5702\n23:05, 22.10.2020 174729\n20:47, 21.10.2020 111705\n19:59, 21.10.2020 90212\n20:58, 21.10.2020 67233


РАМАЗОН ФАЗИЛАТИ - Hidoyat.uz\nАсосий саҳифа Мақолалар РАМАЗОН ФАЗИЛАТИ\nЧоп этилди Aprel 28, 2019 РАМАЗОН ФАЗИЛАТИda fikr bildirishni o'chirish\nعن عبد الرحمان بن عوف رضي الله عنه أن رسول الله صلى الله عليه و سلم قال: إن شهر رمضان شهر فرض الله على المسلمين صيامه، وسننت لكم قيامه. فمن صامه وقامه إيمانا واحتسابا خرج من الذنوب كيوم ولدته أمه.\nАбдураҳмон ибн Авф (розияллоҳу анҳу)дан ривоят қилинади: «Расулуллоҳ (алайҳиссалом) бундай марҳамат қилдилар: “Рамазон ойи Аллоҳ рўза тутишни фарз қилган ойдир. Мен эса бу ойда тунлари бедор бўлишни суннат қилдим. Кимки бу ойда ишонч билан ва Аллоҳдан мукофотини умид қилиб, рўзасини тутса, тунлари бедор бўлса, онасидан туғилган кунидек гуноҳларидан пок бўлади”.\nАллома Ҳаким Термизий ушбу ҳадисни бундай шарҳлайди: “Ҳадисдаги имон-ишонч билан рўзасини тутса дейилганда, Аллоҳ бу рўзани фарз қилганига имон келтириб, мана шу ният билан рўзасини тутса, деганидир. Рўза – емоқ, ичмоққа дахлдор ҳар қандай нарсадан ҳамда аёлига яқин бўлмоқдан тийилишга азму қарор қилишдир. Бу азму қарор банда ва унинг Раббиси ўртасидадир. Унга бирор киши назар сола олмайди. Банда куннинг ҳар соатида турли шаҳватларга рўбарў бўлади. Шунда Аллоҳ унинг ҳолатини, ичидаги ўйларини кўриб турганига эътиқод қилиши бу банданинг имонидандир. Мана шу имон-эътиқоди туфайли банда шаҳватлардан тийилади. Аллоҳ унинг ниятию, ичидаги кечинмаларини билиб турганидан унинг кўнгли хотиржам. Банданинг қалби бу ишларга барқарор ва бардавом бўлиб боради, умидворлиги ортади, мана шунинг бари ҳадисда айтилган имон ва ишончдир”.\nОдам боласининг ҳамма иши ният билан бўлади. Ният қалбнинг Аллоҳга интилишидир. Унинг аввали – ўй-фикр, кейин истак, сўнг рағбат, кейин талпиниш, сўнг Аллоҳга ақли ва амали, зеҳни, хоҳиши, азму қарори ва яширин мақсадлари билан интилишидир. Мана шу ерда ният тугаб, у тана аъзоларига ўтади ҳамда уларнинг феъл-атворларида намоён бўлади. Демак, ниятнинг боши қалбнинг уйғониши ва Аллоҳга интилишидир.\nАзму қарор қалбнинг аҳди бўлиб, фақат шу аҳд билангина у ният бўлади. Агар азму қарор тўғри бўлса, банданинг барча амали риё, манманлик ва кеккайишдан фориғ бўлади. Бу масалада одамлар турли даражадалар. Одамлар савоб умид қиладиган амалларига юқоридаги сифатлар (риё, манманлик, кеккайиш) аралашиб қолади. Улар бу ҳолатни яхши фарқламайдилар, уни қалблари билан кўра олмайдилар. Чунки қалб жойлашган кўксилари нафс кирдикорлари, фитналари, шаҳват васвасалари билан тўла. Шундай экан қандоқ қилиб кўксидаги бу муҳит билан ниятнинг ўй, истак, рағбат, талпиниш ва интилишларини банда кўра олсин. Аллоҳ аҳли тавҳид бандаларига меҳрибон, шу нарсалар ичида бўлса ҳам уларга тавҳид ато этиб, уни қалбларига жойлади. Улар мана шу қувват билан хайрли ишларни қиладилар: эҳтимол, ихлос билан ёки ихлоссиз, қалб хотиржамлиги билан ёки усиз – нифоқ билан.\nШунинг учун ҳам Расули акрам (алайҳиссалом) дедилар: “Аллоҳнинг ерда идишлари бор, бу идишлар қалблардир. Огоҳ бўлингки, уларнинг яхшилари мусаффо, мулойим ва қатъиятлиларидир”. Яъни, ёмон хулқлардан мусаффо, дўстларига мулойим ва ҳамдард, Аллоҳ таолога эътиқод нуқтаи назаридан қатъиятлидирлар.\nРасулуллоҳ (соллаллоҳу алайҳи ва саллам) дедилар: “Ниятсизнинг амали бўлмас, Аллоҳдан ноумид кимсанинг эса ажри йўқ”. Бир киши, масалан, хайрли ишларни Аллоҳга бандалик нуқтаи назаридан эмас, балки одатига кўра бажараверса, унга ажр йўқ. Шунинг учун ҳам Расулуллоҳ (алайҳиссалом) дедилар: “Аҳлинг билан яқинлик қилишинг садақадир”. Саҳобийлар сўрадилар: “Ё Расулуллоҳ шаҳватимизни қондирсак ҳам ажр оламизми?” Дедилар: “Агар ҳаром билан қондирсангиз, гуноҳ қилган бўлармидингиз?” “Ҳа”, дедилар. Шунда: “Ёмонликка ҳисоб-китоб қилинасиз-ку, яхшиликка ҳисоб қилинмайсизми?”, деб марҳамат қилдилар. Бунинг маъноси шуки, зино қилса, нафсини ўйлаб, унинг талабига юриб шаҳватини қондиради. Агар уни ҳалол йўл билан қондирса, бу билан ҳаромдан тийилишни мурод қилса, мазкур амали бандаликни адо этиш деб ҳисобланади ва оиласига садақа бўлади.\nШунинг учун ҳам Муоз ибн Жабал:\n“Мен туннинг ярмини уйқуда, қолган ярмини бедор ўтказаман. Мен уйқумнинг ҳисобини олгандек, бедорлигимнинг ҳам ҳисобини қиламан”, дедилар. Яъни, иккисини ҳам Аллоҳдан ажр умид қилиб адо этаман. Банда уйқуси учун ҳам, аҳли аёлига яқинлиги учун ҳам Аллоҳдан ажр умид қилса, демак, ўша ажрга сазовор бўлади. Агар банда роҳатланиб ухласа, лаззат учун аёлига яқин бўлса, аммо бу амалларида бандаликни адо этишни ният қилмаган бўлса, ажрдан бебаҳра бўлади. Бу вақтдаги бандалик ҳақи зиммасида қолиб кетади. Вақти-соати етганда Аллоҳга ўша вақтдаги бандалик ажридан маҳрум ҳолда рўбарў бўлади.\nАгар шаҳватлари билан ҳаромга мойил бўлса, унда нафсига қуллик қилган бўлади. Аллоҳ эса бандасини фақат Ўзигагина қуллик қилиши учун яратган. Бандаси эса шуни гарданига олганига қарамай, нафсига эргашади, унга ва унинг шаҳватларига қул бўлиб олади. Бу иши билан банда Расулуллоҳ (алайҳиссалом)нинг лаънатларига дучор бўлади. У зот шундай марҳамат қилганлар: “Динор бандаларига лаънат бўлсин, дирҳам қулларига лаънат, қорин қулларига лаънат бўлсин…”\nРасулуллоҳ (алайҳиссалом) дедилар: “Кишининг Аллоҳдан ажр умидида қилгани – фойдасига, орттиргани – зараригадир…” Бунинг маъноси шуки, банданинг бандаликни ният қилиб адо этган амаллари фойдасига, аммо бандалик ҳақига беэътибор бўлиб орттирган нарсалари (амал ва моллари) унинг зарарига хизмат қилади. Чунки орттирган нарсалари ҳою ҳавасларига эргашиш натижасида, нафснинг шаҳват, ҳирс, орзу-ҳавас ва лаззатларига қуллиги оқибатида юзага келгани учун ҳам банданинг зараригадир. Агар Аллоҳга бандалик нияти қалб қувватидан чиқса, сидқидил бўлса, бундай ният амалнинг моҳиятини ўзгартиради. Бу амал энди ният учун, ҳою ҳавас учун эмас. Бу амали билан шаҳвоний истаклари, нафси ва ҳирсини қондириш эмас, балки Аллоҳга бандалик адо этгани учун Унинг Ўзидан ажр умид қилади.\nАгар банда Рамазонни Аллоҳ фарз қилганига имон келтириб, ҳамда Аллоҳ унинг рўзадаги яширин нияти, рўзадор бўлган вақтда унга дуч келадиган шаҳватлардан ўзини тийишидаги азму қарорини кўриб турганига ишонса, мана шу ҳаммаси имон бўлади. Булар банда ва унинг Парвардигори ўртасидаги сир бўлиб, унга фаришта ҳам пайғамбар ҳам нигоҳ ташлай олмайди. Шунинг учун ҳам Аллоҳ таоло: “Рўза Мен учун ва унинг мукофотини Мен бераман” дейди. Чунки банданинг ҳар бир шаҳватни рад этиб, ундан ўзини тийган вақтида Раббисидан оладиган мукофоти борки, уни инсонга бириктирилган елкадаги фаришталар ҳам, ҳафаза (сақловчи) фаришталар ҳам кўрмаслар.\nСуҳбатимиз зикр бўлсин, ғийбат эмас


Сеулда миллионга яқин одам президентга қарши намойишга чиқди\n07:25 / 05.03.2017\n4 февралда Жанубий Кореяда мамлакат президенти Пак Кин Хенинг истеъфоси талаб қилинган оммавий намойиш бўлиб ўтди.\nНамойиш ташкилотчиларининг маълумотларига кўра, Сеул марказида кетма-кет 18-шанба ўтказилаётган бу намойишда миллионга яқин одам иштирок этган.\nКванхвамун майдонида йиғилганлар конституцион судни Пак Кин Хенинг истеъфоси бўйича ишни чўзмай, уни 13 март кунигача тасдиқлашга чақиришди. Айнан шу куни конституцион суд раисининг ваколатлари муддати тугайди.\nШу билан бирга Сеулда президент тарафдорларининг ҳам намойиши бўлиб ўтган. Бу ердаги намойишчилар импичментни бекор қилишни ва Пак Кин Хени ҳокимиятга қайтаришни талаб қилишган. Уларнинг фикрича, Пак Кин Хе истеъфоси ортида Шимолий Корея махсус хизматлари ва Жанубий Кореядаги "коммунистик унсурлар" турибди. Бу намойишда қанча одам иштирок этгани ҳақида маълумот берилмаган.\nЎтган йил декабрида Жанубий Корея парламенти депутатлари коррупция ва ҳокимиятни суистеъмол қилишда айбланган Пак Кин Хе импичментига овоз беришганди. Энди импичментни конституцион суд тасдиқлаши ёки рад этиши керак. Дастлабки маълумотларга кўра, суд ўз қарорини 10 ёки 13 мартда овоза қилиши мумкин.\nнамойиш Жанубий Корея Пак Кин Хе импичмент


“Халқ сўзи” мухбири Пекиндаги ШҲТ брифингидан хабар қилади - Халқ сўзи\n12:19 23 Октябр 2019 Сиёсат\nОмонулла Файзиев, Пекиндан онлайн. Айни пайтда Пекинда жойлашган Шанхай ҳамкорлик ташкилоти Бош котибиятида жорий йилнинг 1-2 ноябрь кунлари Тошкентда ШҲТга аъзо давлатлар Ҳукумат раҳбарлари (бош вазирлар) кенгашининг навбатдаги йиғилиши юзасидан брифинг бўлиб ўтмоқда.\nУнда ШҲТ Бош котиби Владимир Норов ушбу муҳим тадбир олдидан хорижлик оммавий ахборот воситалари вакилларига ахборот бермоқда.\n- Шанхай ҳамкорлик ташкилотига аъзо давлатлар Ҳукумат раҳбарлари кенгаши йиғилиши ташкилотимиз учун ШҲТ Саммитидан кейинги энг муҳим тадбирдир, деди Владимир Норов. - Ўзбекистонлик ҳамкасблар таклифи билан томонлар унинг навбатдаги 18-йиғилишини 2019 йил 1-2 ноябрь кунлари Тошкентда ўтказишга келишиб олишди.\nЎзбекистон пойтахтида ШҲТнинг барча мамлакатлари бош вазирлари келиши кутиляпти. Тадбирга, шунингдек, Ташкилотнинг кузатувчи давлатлари — Афғонистон, Беларусь, Мўғилистон ва Эрон ҳукуматлари раҳбарлари, қолаверса, қатор ҳамкор халқаро ташкилотлар, ШҲТнинг Банклараро бирлашмаси ва Ишбилармонлик кенгаши раҳбарлари таклиф этилган.


Олимпия ўйинлари чемпиони, айни пайтда профессионал боксда фаолият олиб бораётган боксчимиз Фазлиддин Ғоибназаров АҚШнинг Лас-Вегас шаҳрида ўзининг навбатдаги жангини ўтказди. Мазкур жангда боксчимизга америкалик чарм қўлқоп устаси Уилберт Лопес рақиблик қилди.\nҲамюртимиз саккиз раундга мўлжалланган жангнинг иккинчи раундидаёқ рақибини нокаутга учратди ва навбатдаги ғалабасини тантана қилди.\nМаълумот учун, Фазлиддиннинг профессионал рингда ўтказган жанглари сони 6 тага етди. Ҳамюртимиз уларнинг барчасини ўз фойдасига ҳал қилган. Жангларнинг 3 тасида рақибларини нокаут эвазига мағлуб этган.


Топ-5: Икки ва ундан ортиқ турмушга чиққан ўзбек шоу-бизнеси юлдузлари\n16.12.2020 | 18:49\nМиллиардер Aлишер Усмоновнинг жияни Ганя Усмонова 14 декабрь куни иккинчи марта турмушга чиққани ҳақида хабар берилганди. Маълум бўлишича, Усмонованинг тўйи «Tashkent city»даги «Hilton» ресторанида бўлиб ўтган.\n«Tez News» шу фурсатдан фойдаланиб, бирдан ортиқ турмушга чиққан ўзбек шоу-бизнеси юлдузларидан айримларини ҳавола этади.\nЎзбек эстрадаси примадоннаси ҳисобланган хонанданинг биринчи турмуш ўртоғи Иброҳим Ҳакимов бўлган. У билан 1996 йилда ажрашган. Бу никоҳдан қизи Нилуфар Усмонова дунёга келган. 2001 йилда милиция полковниги Илҳом Мамадалиевга турмушга чиққани ҳақида миш-мишлар тарқалган, бироқ тасдиқланмаган. 2006 йилдан бери тадбиркор Мансур Aгалиев билан никоҳда. Ҳозирда 4 нафар набираси бор.\nМавзуга доир: «Tashkent city»даги оркестр, байрам торти ва машҳур меҳмонлар: Юлдуз Усмонова 57 ёшни қандай қарши олди?\nЎзбекистонда хизмат кўрсатган артист Райҳон Ғаниева 2016 йил 29 октябрь куни иккинчи бор турмушга чиққанди. Унинг ҳозирги турмуш ўртоғи бошловчи Фарҳод Aлимов ҳисобланади. Хонанданинг Йигитали Мамажонов билан турмушидан Имрон ва Ислом исмли эгизак ўғли бор. Фарҳод Aлимовнинг эса Бернара, Омар ва Латифа исмли уч фарзанди бор.\nМаълумот учун, Йигитали Мамажонов ва Райҳон Ғаниева 2012 йил ноябрида турмуш қурган эди, 2014 йил май ойида эса жуфтлик ўғил эгизаклар ота-онасига айланди.\nХонанда Нилуфар Усмонова 2004 йил — 17 ёшида юрист Новзодхон Саидгазиевга турмушга чиққан. 2005 йил 29 сентябрда эса тўнғич фарзанди Саидаъзамхон дунёга келган. Хонанда биринчи турмуши билан 2006 йилда ажрашган. Кичик Усмонова 2009 йилда иккинчи бор турмушга чиқди. Ҳозирда 5 нафар фарзанднинг онаси ҳисобланади.\nХонанда Лола 2005 йил тошкентлик тадбиркор Шоҳруҳга турмушга чиққан. 2007 йилда қизи Шаҳина ҳамда 2009 йилда ўғли Диёр дунёга келган. 2011 йил Лола ва Шоҳруҳ ажрашишган.\nУ ўзининг Instagram’даги саҳифасида иккинчи марта турмуш қургани, оилавий бахти ҳақида кўп марта постлар қолдирган. Аммо хонанда турмуш ўртоғининг кимлиги, тўй маросими қачон ва қаерда бўлиб ўтганини қаттиқ сир сақлаб келади. Хонанда 2019 йил 26 апрель куни саҳифасига оқ либосда тушган суратини жойлаб, «Бу расмни анча олдин қўйишни хоҳлагандим», — деб изоҳ ёзганди. Лола яқинда учинчи бор она бўлди. Жуфтлик қиз фарзандга Аиша деб исм қўйишган.\nAктриса Муқаддас Саъдуллаева биринчи марта 2014 йилда Санжар Ғаниевга турмушга чиққан. Унинг бу турмушидан Садия исмли қиз фарзанди бор. Шундан сўнг актриса 2018 йилда ҳамкасби Йигитали Мамажоновга турмушга чиққан. Aктриса Instagram’даги постларидан бирида «Ҳаётий тажрибамга кўра, инсонлар бировнинг шахсий ҳаётига ҳам аралашиб турмушини бузиб юборишганигача кўриб гувоҳ бўлдим. Шахсий ҳаёт шахсийлигича, сирлилигича қолгани яхши! Оиламни бундан буёғига ҳар қандай бало қазолардан узоқ тутаман», — деб ёзган эди.


КХДРда коронавирус аниқланди | Qalampir.uz\nКХДРда коронавирус аниқланди\nОлам\t12 Май 08:58 5728\nШимолий Корея ҳукумати мамлакатда коронавирус инфекциясининг биринчи ҳолатини аниқлади. Бу ҳақда Корея марказий телеграф агентлиги (КМТА) бугун, 12 май куни хабар берди.\n“Мамлакатда йирик фавқулодда ҳолат юз берди, 2020 йилнинг февраль ойидан бошлаб икки йилу уч ой давомида ишончли ҳимояланган эпидемияга қарши фронт бузилди. 8 май куни пойтахтда тўпланган намуналар таҳлиллари натижалари синчиклаб ўрганилгандан сўнг, улар сўнгги пайтларда бутун дунё бўйлаб тез тарқалаётган “omicron” БА.2 штаммининг кичик турига тўғри келиши аниқланди”, дейилади хабарда.\nШу муносабат билан Корея Меҳнат партияси Марказий қўмитаси Сиёсий бюросининг йиғилиши чақирилиб, унда КХДР етакчиси Ким Чен Ин иштирок этган.\n“Хавфсизлик бўшлиқларининг олдини олиш учун ҳамма нарсани қилишимиз керак, биз чегараларда ва фронтда [коронавирусга қарши кураш] ишни фаоллаштиришимиз керак”, деган у.\nБунгача мамлакат расмийлари коронавирус билан касалланиш ҳолатлари аниқлангани ҳақида хабар бермаган эди.\nКоронавирус инфекцияси аниқланганидан кейин Ким Чен Ин мамлакатнинг барча шаҳар ва туманларида карантин жорий этишни буюрган. Унинг таъкидлашича, “мамлакатнинг барча шаҳар ва туманларида эҳтиёткорлик билан блокировка қилиш орқали вирус тарқалишини тўлиқ тўхтатиш” зарур. Бундан ташқари, у “хўжалик ва ишлаб чиқариш фаолиятини ҳар бир корхона ва турар-жой биноси изоляция қилинадиган тарзда ташкил этишга” кўрсатма берган.\nКим Чен Иннинг сўзларига кўра, расмийларнинг вазифаси вирусни имкон қадар тезроқ “йўқ қилиш”, тезкор даволашни ташкил этиш ва тарқалишининг олдини олишдан иборат. КМП Марказий Қўмитаси Сиёсий бюроси йиғилишида миллий соғлиқни сақлаш тизимини “максимал фавқулодда карантин” режимига ўтказиш зарурати билдирилган.\nПандемия шароитида КХДР ҳукумати 2020 йил бошида мамлакатни инфекциядан ҳимоя қилиш, жумладан, давлат чегараларини ёпиш учун фавқулодда чоралар кўрганди. “Yonhap” ахборот агентлигининг хабар беришича, Пхенян халқаро COVAX механизми мамлакатга коронавирусга қарши вакциналарни етказиб беришга рози бўлмаган. Шундан сўнг КХДРга дори воситаларини етказиб бериш квотаси бекор қилинган, улар бошқа мамлакатларга йўналтирилган.\n19 Май 11:12 71264\n19 Май 16:20 30476\n20 Май 16:22 25513


Қодир Жўраев: Илк бор «Марказий Осиё...\n25.03.2018 16:38 0 4962\nОлий Мажлиси Қонунчилик палатаси депутати Қодир Жўраев.\nЎзбекистон Республикаси Олий Мажлиси Қонунчилик палатаси депутати Қодир Жўраев Афғонистон бўйича Тошкент конференцияси ҳақида фикр билдирди.\n– Нуфузли Тошкент халқаро конференцияси қўшни Афғонистонни жаҳон ҳамжамияти ва Марказий Осиёда юз бераётган фаол жараёнларга кенг жалб қилиши кутилмоқда. Шу мақсадда анжуман арафасида минтақавий ҳамкорликнинг янги шакли сифатида «Марказий Осиё + Афғонистон» (C5+1) биринчи йиғилиши бўлиб ўтади. Мазкур формат Афғонистоннинг Марказий Осиё мамлакатлари билан савдо-иқтисодий ва инфратузилма алоқалари тизимининг муваффақиятли интеграцияси, минтақавий миқёсдаги аниқ лойиҳа ва дастурларнинг самарали амалга оширилишига хизмат қилади, – деди у.\nМаълумот ўрнида, Афғонистон бўйича нуфузли конференция якунида Тошкент декларацияси қабул қилиниши кутилмоқда. Унда Афғонистонда тинчлик ўрнатиш ва барқарор ривожланиши учун шароит яратиш, афғон халқининг минтақа ҳамда бутун дунёдаги ижобий жараёнларга жалб қилинишини таъминлашга қаратилган устувор вазифалар акс этиши айтилмоқда, деб хабар берди «ЎзА».\nСиёсат 25/03, 08:34\nАфғонистон бўйича халқаро конференциянинг расмий хештеги қабул қилинди


Жаҳоннинг янги молиявий пойтахти Лондон бўлди\n22:52 / 23.09.2015\nЛондон ўзига жаҳоннинг молиявий пойтахти мақомини яна қайтиб олди. Буюк Британия пойтахти бу борада ўзининг асосий рақиби Нью-Йоркни ортда қолдирди. Бу ҳақда Z/Yen Group молиявий консалтинг компанияси чоп этган Global Financial Centres Index (GFCI) баёнотида маълум қилинди.\nБаҳорги рейтингда Нью-Йорк Лондондан 1 балл ортда қолаётган эди, кузги рейтингда эса 12 балл ортда қолдирди. Лондон Нью-Йоркни ортда қолдиришига Британия пойтахтида солиқ инқирозини муваффақиятли ҳал қилингани эвазига эришилди. 3-ўринни бу борада Гонконг, 4-ўринни Сингапур, 5-ўринни эса Токио эгаллади.\nМолиявий шаҳарларнинг етакчи ўнталигига, шунингдек, Сеул, Цюрих, Торонто, Сан-Франциско ва Вашингтон ҳам кирди.\nРейтингнинг энг пастки ўринларини Рейкьявик, Афина ва Таллин эгаллади.


UzNews - Тошкент вилоятида 25 нафар боғча тарбияланувчиси заҳарланди\n13 авг 2021, 09:23\nТошкент вилоятида 25 нафар боғча тарбияланувчиси заҳарланди\nУларнинг 5 нафари оғир, 1 нафари эса ўта оғир ҳолатда экани маълум қилинди.\nТошкент вилоятининг Оққўрғон туманида 25 нафар боғча тарбияланувчилари заҳарланди. Бу ҳақда Мактабгача таълим вазирлиги Матбуот хизмати маълум қилди.\nҚайд этилишича, вазирлик ҳамда Санитария-эпидемиологик осойишталик ва жамоат саломатлиги хизмати томонидан тумандаги 5-сонли давлат МТТнинг 25 нафар тарбияланувчиларининг касалланиш ҳолати ўрганиб чиқилган.\n2-11 август кунлари интоксикация синдромининг клиник кўринишлари бўлган тарбияланувчилар тегишли шифохоналарга жойлаштирилган.\nШунингдек, 12 август ҳолатига кўра, 6 нафар тарбияланувчи оғир ҳолатда жонлантириш бўлимида даволанмоқда, шундан бир нафар тарбияланувчи ўпканинг сунъий нафас бериш мосламасига уланган бўлиб, ҳолати ўта оғир ҳолатда эканлиги қад этилган.\nҚолган 19 нафар тарбияланувчининг ҳолати ўртача оғир деб, баҳоланган. Касалхонага ётқизилган тарбияланувчилардан бактериологик текширув ўтказиш учун таҳлиллар олинган ва лабораторияга юборилган.\nЭпидемиология, микробиология ва юқумли касалликлар илмий-тадқиқот институти мутахассислари томонидан консилиум ўтказилиб, касалхонага ётқизилган тарбияланувчилар, клиник кўринишларига кўра, “Ботулизм” ташхисига гумон қилинган. Якуний ташхис эпидемиологик текширув натижалари ҳамда бактериологик тадқиқот маълумотларига асосланиб қўйилади.\nШунингдек, 1 нафар тарбияланувчи Б.М.Д 2021 йил 2 августгдан 7 августга қадар Республика шошилинч тиббий ёрдам илмий маркази Тошкент вилояти филиали шифохонасида даволанган. Аммо, у пневмония касаллиги асоратларига кўра, юрак қон-томир етишмовчилиги туфайли 7 август куни вафот этган.\nҲолат юзасидан ҳуқуқни муҳофаза қилиш органлари ва туман прокуратураси томонидан терговга қадар текширув ҳаракатлари олиб борилмоқда.


КЕЧИРИМЛИЛИК – МЎМИНГА ХОС — Zamaxshariy.uz\nИнсондаги улуғ сифат ва фазилатлардан бири – бу кечиримли бўлишдир. Аллоҳ таоло инсонларнинг ташқи кўринишини гўзал қилиб яратган. Агар инсон сийрати ва ички дунёсини ҳам чиройли қилса, шунда у комиллик даражасига етиши мумкин. Аллоҳ таоло Қуръони каримнинг бир қанча ояти карималарида бандаларини бир-бирларининг хато камчиликлари ва айб-нуқсонларини кечиришга буюрган. Жумладан:\nОиша разияллоҳу анҳо онамиздан Пайғамбаримизнинг хулқлари ҳақида сўралганда шундай жавоб берганлар: яъни: “Расулуллоҳ саллаллоҳу алайҳи васаллам фаҳш ишларни қилувчи, фаҳш сўзларни сўзловчи ва бозорларда бақир-чақир қилиб юрувчи инсон эмасдилар. Ёмонликка ёмонлик билан жавоб қайтармас эдилар, балки афв этиб, кечириб юборар эдилар” (Имом Термизий ва Имом Аҳмад ривоятлари).\nИслом тарихидан маълумки, Пайғамбарликларининг ўнинчи йиллари ўтиб ҳам қурайшликлардан ижобий натижа чиқмагач, Пайғамбаримиз саллаллоҳу алайҳи ва саллам Зайд ибн Ҳориса разияллоҳу анҳу ҳамроҳлигида Тоифга бордилар. У Зот шояд Тоифда дин ишлари юришиб кетса, деган умидда қабила оқсоқоллари билан учрашиб, уларни Исломга чақирдилар. Аммо улар унашмади. Аксинча, Пайғамбаримиз алайҳиссаломни масхара қилдилар. Бу ҳам етмагандай, ўзларининг эси паст, бебош болаларини Расулуллоҳ саллаллоҳу алайҳи васалламнинг ортларидан қичқиришга, сўкиб, тош отишга юбордилар. Тоифликлар йўлнинг икки четида туриб, У Зот ўтаётганларида аёвсиз тошбўрон қилишди. Пайғамбаримиз саллаллоҳу алайҳи ва салламнинг оёқлари қонади ва ғамгин бўлиб, қувватлари озлиги ва заифликларидан Аллоҳга илтижо қилдилар. Шунда Аллоҳ таоло У Зотнинг ҳузурларига фариштани юборди. У келиб, икки тоғни Тоиф аҳли устига бостириб, уларни ҳалок қилишга изн сўради. Лекин Аллоҳ таоло томонидан оламларга раҳмат этиб юборилган Зот мушриклардан энг шиддатли азиятни Тоиф халқидан кўрганларига қарамасдан, бу ишга изн бермадилар ва шундай дедилар.\nPrevious Post:Фиқҳий мазҳабларга тақлид қилиш зарурати\nNext Post:ОИЛАЛАРНИ БУЗИЛИШИ ЖАМИЯТ ИНҚИРОЗИДИР


17:00 / 27.11.2017\nТошкент автопарки раҳбарияти кекса аёл йўловчидан йўл ҳақини олишдан бош тортган кондукторни мукофотлади, ҳамда ижтимоий тармоқлардаги фойдаланувчилар томонидан мақтовларга сазовор бўлди.\n"Потребитель.уз" (Facebook) гуруҳидаги фойдаланувчининг куни кеча Тошкент шаҳрида фаолият кўрсатувчи кондуктор Шуҳрат Шертоев ҳақидаги пости 10 мингдан ортиқ лайкни йиғди, 80 минг марта кўрилди ва қарийб мингта изоҳга сабаб бўлди.\nФойдаланувчининг хабар беришича, Шуҳрат ишлаган йўналишли автобусга кекса ёшдаги ҳассали онахон чиққан. У тартиб билан ўралган пулларни олиб, йўл ҳақи учун тўламоқчи бўлганида, Шуҳрат аёлни тўхтатган ва шундай деган: “Онахон керак эмас. Бугун биз онахонлардан йўл ҳақи олмаймиз”.\nКекса аёл аввалига пулни олишни талаб қилган, сўнг эса кўзига ёш келган. Автобус йўловчилари ҳам воқеадан таъсирланган. Гуруҳ фойдаланувчилари Шуҳратга 800 марта энг яхши тилакларни билдиришган, ва ота-онасига раҳмат дейишган.\nТошкент шаҳрининг 5-автопарки раҳбарияти Шуҳрат Шертоевга мукофот бергани хабар қилинган.


«МЮ» Погбани қайтариш учун рекорд даражадаги трансферга қўл уришга тайёр\n10:53 / 07.07.2016\n«Манчестер Юнайтед» «Ювентус»га Поль Погбани қайтариш учун рекорд даражадаги 120 миллион еврони тўлашга тайёр. Бу ҳақда Италиядаги Sky Sport Italia ва Англиядаги Daily Mail нашрлари бир вақтда хабар тарқатишди.\nGianlucadimarzio.com нашри хабарига кўра эса, манчестерликлар футболчининг ўзи билан шахсий шартнома бандлари бўйича келишувга эришган. 23 ёшли футболчи билан 5 йиллик шартнома тузилади ва унга йилига 17 миллион евролик маош тайинланади.\nҲозирча дунёнинг энг қиммат футболчиси 2013 йилда 101 миллион евро эвазига «Тоттенҳэм»дан «Реал»га ўтган уэльслик ярим ҳимоячи Гарет Бэйл ҳисобланади.\nПогба «МЮ» тарбияланувчиси ҳисобланади. 2012 йилда у «МЮ»дан «Ювентус»га эркин агент сифатида ўтганди.\nБундан олдинроқ, Мадриднинг «Реал» жамоаси ушбу футболчини қўлга киритиши аниқ бўлгани ҳақида хабарлар тарқалганди.\nАйни вақтда Франция терма жамоаси билан Европа чемпионатидаги иштирокини давом эттираётган Погба 7 июль куни Германияга қарши ярим финал ўйинида майдонга тушиши кутилмоқда. У турнирда шу вақтгача 1 голга муаллифлик қилди.\nПогба ўтган мавсумда «Ювентус» сафида 49 ўйин ўтказиб, 10 гол урди ва 16 марта шерикларини голли пас билан таъминлади. Унинг ҳисобида шунингдек, 12та сариқ карточка тўпланди.\nЭслатиб ўтамиз, 5 июль куни расман жамоа бош мураббийи сифатида таништирилган Жозе Моуриньо ўзи истаган 3та трансфер амалга ошгани («Вильярреал»дан ҳимоячи Эрик Байи, «Боруссия Д»дан Генрих Мхитарян ва эркин агент сифатида Златан Ибраҳимович) ва яна биттаси қолгани ҳақида гапириб ўтганди.


Тошкентга етакчи таҳлилчилар ва экспертлар келади\n11 Фев 2019 2102\nЖорий йилнинг 19-20 февраль кунлари пойтахтимизда «Марказий Осиёда ўзаро муштараклик: таҳдидлар ва янги имкониятлар» халқаро конференцияси бўлиб ўтади.\nУнинг очилишида давлатларнинг раҳбарлари чиқиш қилиши режалаштирилган.\nУшбу конференцияни турли мамлакатларнинг етакчи экспертлари иштирокида минтақадаги долзарб масалалар бўйича музокаралар олиб бориш учун ТИВ ҳамда БМТнинг Марказия Осиёда превентив дипломатия бўйича минтақавий маркази ташкил этмоқда.\nДунёнинг турли нуқталаридан юзга яқин етакчи мутахассислар таклиф қилингани маълум. Учрашув кун тартибидан эса хавфсизлик, савдо-сотиқ, транспорт, сувдан фойдаланиш, таълим ва фан соҳаларининг устувор йўналишлари ўрин олган. Шунингдек, унда Европа иттифоқи, Америка давлатлари ташкилоти, Умумжаҳон банки, ЖСТ ва бошқа давлатларнинг экспертлари иштирок этиши айтилмоқда.\nТашқи ишлар вазири А.Комилов журналистлар билан учрашувда муҳокамаларда афғон муаммосига яна қайтилишини таъкидлади. Масалани тинч йўл билан ҳал этиш – куч ишлатмай, аксинча, мамлакат аҳолисини қўллаб-қувватлаш тўқнашувлар тилида мулоқот қилгандан кўра, кўпроқ ютуқларга эришиш имконини беради. Ўзбекистоннинг ташқи сиёсати эса қўшни мамлакатлар билан дўстона муносабатлар, Марказий Осиё минтақасидаги ҳамкорлар билан ўзаро ишончга асосланиши таъкидлаб ўтилди.\nМамлакатимиз раҳбари Президент сифатида дастлабки ташрифларини ҳам айнан, қўшни давлатларга амалга оширди. Президентимиз БМТ Бош Ассамблеясининг 72-сессиясида тинч ва гуллаб-яшнаётган Марказий Осиё – бизнинг муҳим мақсадимиз ва бош вазифамиздир, дея таъкидлаганди. Халқаро ҳамжамият 2018 йилнинг март ойида Афғонистондаги вазиятни тинч йўл билан изга солиш доирасида Тошкентда бўлиб ўтган олий даражадаги конференцияда ҳам ушбу ғояга содиқликни қайд этганди.\nДунёнинг етакчи экспертлари иштирокида бўлиб ўтадиган учрашув келгусида тавсиялар кўринишида тақдим этилиши мумкин бўлган қатор масалалар ва таклифлар доирасини белгилаб олиш имконини бериши айтилмоқда.


Форум » Аёллар учун » Пазандачилик » Миср таомлари\nMohigul77 Дата: Пайшанба, 11.03.2010, 23:18 | Сообщение # 1\nМункачини (арабча салат)\nАпельсин ва пиёз паррак қилиб кесилади, зайтун мевалари билан аралаштирилиб, туз, мурч ва ёғ қўшилади.\n180 г апельсин, 40 г пиёзбош, 40 г зайтун, 15 г ўсимлик ёғи, туз, мурч.\nПомидорнинг пусти ва уруғи олиб ташланади, майда тўғрапиб, пиёз ва янчилган листа билан аралаштирилади. Унга туз ва қизил булғор қалампири қўшилиб, 10 дақиқа олиб кўйилади.\n120 г помидор, 25 г пиёзбош, 60 г писта, қизил булғор қалампири, туз.\nСельдерей, бўлакланган банан, кубик қилиб тўғралган олма, сомонча тўғралган салат барги майонез, майдаланган помидор билан аралаштирилади. Салат идишига банан пўчоғи ва салат барги жойлаштирилиб, ўртасига тайёрланган салат солинади.\n40 г сельдерей, 40 г олма, 40 г банан, 40 г майонез, 20 г салат, 20 г помидор.\nАрабча ловияли шўрва\nЙирик кесилган гўшт бўлаклари ёғсиз қовурилади ва устидан сув қуйилиб, бульон тайёрланади. Гўшти олинган бульонга қизил фасол солиниб, тайёр бўлгунча қайнатилади. Кейин унга қовурилган пиёз ва томат пастаси қўшилади, маромига етгунча қайнатилади. Дастурхонга тортишдан олдин таом юзига майдаланган саримсоқ ва кўкатлар сепилади. Ёнига кичик тарелкаларда гўшт бўлаклари билан берилади.\n100 г гўшт, 50 г фасол, 30 г томат пастаси, 25 г пиёзбош, 10 г ёғ, кўкатлар, туз.\nБалиқ тозаланади, ёнламасига кесилиб, туз ва мурч сепиб қўйилади. Кейин балиқни ёнлари тик товага жойлаб, устидан ўсимлик ёғи қўшилади ва иссиқ газ духовкасига қўйилади. Ўртача оловда вақти-вақти билан ёғ қуйиб пиширилади.\nЁнғоқ ва узум ёғда бироз қовурилади, устига помидор солиниб димланади. Бунда помидорнинг суви буғланиб кетмаслиги керак. Кейин улар элакдан ўтказилади. Ушбу соус қуюлгунча қайнатилади.\nТайёр балиқ идишга жойланади ва устига соус қуйилиб, дастурхонга тортилади.\n200 г балиқ, 50 г ўсимлик ёғи, 25 г ёнғоқ, 15 г узум, 100 г помидор, туз, мурч.\nПомидорларнинг пусти ва уруғи олиб ташланади, ҳар бири тўрт бўлакка бўлиниб ёғ, петрушка, эзилган саримсоқ ватуз қўшилиб, ўртача оловда пиширилади. Балиқунга белаб олинади ва ўсимлик ёғида яхшилаб қовурилади.\nОвал шаклидаги идишга тайёрланган помидорларнинг ярми солинади ва устига балиқ жойланади. Балиқнинг устидан помидорнинг қолган ярми терилади. Устига толқон ва петрушка сепиб, духовкада қизаргунча пиширилади.\n150 г балиқ, 80 г помидор, 20 г ёғ, толқон, петрушка, саримсоқ ва туз.\nСариёғда пиёз ва узунчоқ тасма қилиб кесилган гўшт бироз қовурилади. Ун, туз, мурч ва долчин солиб аралаштирилади. Масаллиққа тенг миқдорда сув қуйилиб, паст оловда димланади. Тайёр бўлишига 20 дақиқа қолганида димламага ивитилган олхўри қоқиси ва шакар солинади.\nТаом пиширилган гуруч билан бирга берилади.\n150 г қўй гўшти, бир бош пиёз, 10 г сариёғ, бир қошиқча ун, 30 г олхўри қоқиси, туз, мурч, долчин.\nҚайнатилган гуруч ёғ солмасдан қовурилади. Устидан ёғ билан товуқ жигари, пиёз, кубик қилиб тўғралган дудланган гўшт ва кесилган қўзиқорин солинади. Ҳаммаси аралаш-тирилиб устидан сув қуйилади. Қайнаб чиққандан сўнг тузи ростланиб, қозоннинг қопқоғи ёпилади ва духовкада 15-20 дақиқа димланади.\n50 г гуруч, 20 г сариёғ, пиёз, товуқ жигари, 20 г дудланган гўшт, 30 г қўзиқорин, 100 г сув, туз.\nЖўжанинг тўш ва оёқ қисми зайтун ёғида қизартириб қовурилади. Унга майда тўғралган пиёз, қўзиқорин, кўкатлар солиниб, устидан сув қуйилади ва қайнатилади. Қайнаб чиққач, майдаланган помидор ва туз қўшилиб, 20 дақиқа димланади.\nУшбу таом угра ёки яшил салат билан бирга берилади.\n250 г жўжа, 20 г зайтун ёғи, пиёз, 30 г қўзиқорин, 30 г помидор, угра, туз.\nЁғ асал билан эритилади. Эритманинг ярми жўжанинг ичига солинади, қолганига пушти сув солиниб, жўжанинг устига яхшилаб сурилади. Кейин жўжа бўйламасига тенг иккига бўлинади ва олтин рангга киргунича қовурилади.\n250 г жўжа, 20 г асал, 20 г сариёғ, бир қошиқ пушти сув, 20 г ёғ.туз.\nБақлажонлар узунасига иккига бўлинади. Ўткир пичоқ ёрдамида мағзи ва пусти олиб ташланади.\nЗайтун ёғида майдаланган пиёз, саримсоқ, бақлажоннинг мағзи, сабзи енгил қовуриб олинади, тузи ростланиб, яхшилаб аралаштирилади. Аралашма тайёрлаб қўйилган бақлажонларга солинади ва улар ёғланган товага терилади. Устидан помидор бўлаклари қўйилиб, майдаланган петрушка сепилади. Бақлажонлар духовкада 20 дақиқа вақт мобайнида пиширилади.\n4 дона бақлажон, пиёз, саримсоқ, 30 г зайтун ёғи, 20 г сабзи, 50 г помидор, петрушка, туз.


ЙЎЛЛАР БЎЛГАНДА АБГОР, ОДАМЛАР ЧЕКАР ОЗОР – "Xazina" газетасининг онлайн саҳифаси\nЙЎЛЛАР БЎЛГАНДА АБГОР, ОДАМЛАР ЧЕКАР ОЗОР\nFevral 25, 2019\t0\tBy admin\nТекис ва равон йўллар юртимиз чиройидан, халқимизнинг фаровон ҳаётидан, қишлоқ ва маҳаллаларимиз кўркамлашиб бораётганлигидан далолат беради. Равон йўлда ҳаракатланадиган автомототранспорт воситаларининг техник ҳолатига ҳам путур етмайди. Агар йўллар таъмирталаб, ўнқир-чўнқирликлардан иборат бўлса, бундай абгор йўллардан юрган барча ҳаракат иштирокчиси азият чекишини яхши биламиз.\nХўш, бугун ривожланиб, тобора тараққий этган давлатлар қаторидан жой олишга интилаётган мамлакатимиздаги йўлларнинг аҳволи қандай? Йўлсозлик идоралари йўлларни таъмирлаш ишларини қандай амалга оширишмоқда? Ушбу саволларга жавоб топиш мақсадида бирон бир идора эшигини тақиллатиш ёки кимдандир сўрашнинг ҳожати йўқ. Юртимиздаги қишлоқ ва маҳаллаларни айлансангиз, туманларга сафар уюштирсангиз, аниқ ҳолатга ўзингиз гувоҳ бўласиз. Бугунги кунда фуқароларимиз фойдаланаётган йўллар борки, уларда ҳаракатланган киши йўллар ҳолатига жавобгар бўлган шахсларни «йўқламасдан», «сийламасдан» иложи йўқ. Чунки баъзи ҳаракатланиш жиҳатидан катта аҳамиятга эга бўлсада, аммо қаттиқ қопламаси йўқолиб бораётган йўллар борки, уни кўрган одам ўзини худдики ўтган замонларда яшаётгандай ҳис қилади.\nАна шундай йўллардан бири Косон туманини Муборак тумани билан боғловчи йўл бўлиб, бу йўл Касби туманидаги бир қатор қишлоқлар орқали ўтади. Бу йўл учта туманни бир- бири билан боғлайди. Ҳар куни минглаб транспорт воситалари, қанчадан- қанча пиёдалар бу йўлда ҳаракатланадилар. Аммо кейинги пайтларда таъмирлаш ишлари ўз вақтида олиб борилмаётганлиги сабабли, йўлнинг айрим жойларида асфальт қисми йўқолиб бормоқда. Айниқса, Касби туманидаги Оқжангал қишлоғида йўлнинг абгор ва аянчли ҳолатини кузатиш мумкин. Косон туманидан ҳаракатланган киши Қашқадарё дарёсидан ўтиб, қишлоққа кириши билан антиқа манзарага дуч келади. Йўлнинг ҳолати даладаги шудгорни эслатади. Автомашиналарнинг йўлдан ҳаракатланишига имконият йўқлиги боис, пиёдалар юрадиган қисмидан ўтадиган бўлиб қолишган. Бу эса йўлга яқин жойлашган хонадонлар учун бир қатор ноқулайликларни, ёш болалар учун хавфли ҳолатларни келтириб чиқармоқда.\nҚатағон қишлоғида ҳам худди шундай манзара. Автомашинада қишлоқ бўйлаб юрсангиз, ўзингизни аравада юргандек ҳис қиласиз. Чунки йўлнинг бирор қисми ҳам текис эмас. Ҳамма жойи ўйилиб кетганлиги боис ҳайдовчилар йўлнинг пиёдалар юрадиган чекка қисмини ўзларига йўл қилиб олишган. Майманоқ қишлоғидаги Майманоқ саноат касб-ҳунар коллежи рўпарасидаги йўл мана бир неча йилдирки етарлича таъмирланмайди. Йўлсозларнинг шунчаки хўжакўрсинга таъмирлаш ишларини олиб борганликлари туфайли бу ерда ҳамиша йўлнинг абгор ҳолатига гувоҳ бўлинади. Қишлоқдан ўтувчи йўлнинг текис жойи йўқ ҳисоби. Одамлар ҳар-ҳар замонда чуқурчаларга тупроқ ташлаб текислашади. Ёмғир ёғди дегунча йўл ботқоққа ўхшаб қолади.\n– Касбим йўловчиларга хизмат кўрсатиш бўлганлиги боис, ҳар куни беш-олти марта шу йўлдан қатнашимга тўғри келади, – дейди «Дамас» русумли автомашина ҳайдовчиси Муртозо Шодиев. – Йўлнинг айрим жойларида шундай носозлик вужудга келганки, 10 км/c тезликда ҳаракатланиш ҳам қийин. Йўллардаги бу носозликларни бартараф қилиш мушкул. Агар фуқаролар автомашина харид қилса нотариал ва автомашиналарни рўйхатга олиш идораларига йўл фонди учун отнинг калласидек пул тўлашади. Аммо миллион-миллион маблағ сарфлаган юртдошларимиз яна абгор йўлдан ҳаракатланишга мажбур. Натижада автомашиналар тезда таъмирталаб ҳолга келиб қолади. Шиналар емирилиши сезиларли даражада ортади. Буни мутасадди раҳбарлар ҳам буни яхши англаб етсаларда, амалий ишга қўл уришмаяпти.\nБундай эътирозни барча ҳайдовчию йўловчилардан эшитиш мумкин. Ушбу йўл ҳақиқатан аянчли аҳволга келган. Буни барча яхши билади. Мутасаддилар ҳам ушбу йўлдан юришади. Аммо муаммони бартараф этиш ҳақида ҳеч ким бош қотирмаяпти.\nНаҳотки, йўлларда таъмирлаш ишларини олиб бориш учун яроқсиз ҳолатга, келишини кутиб турсак. Наҳотки, халқимизнинг яшаш шароитини яхшилаш, юртимиз чиройига раҳна солаётган абгор йўлларни соз ҳолатга келтириш ваколатли шахсларни ўйлантирмаса?! Зиёдулла ХАЛИЛОВ\nМАҲАЛЛА РАИСЛАРИ САЙЛОВИГА БАFИШЛАНДИ\nҲИНДИСТОНДА ҚЎЛБОЛА АЛКОГОЛДАН ЗАҲАРЛАНГАНЛАР СОНИ 107 ТАГА ЕТДИ


«Паспорт йўқотганга жаримами?»\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Паспорт йўқотганга жаримами?»\t10:36, 08 октябрь 2016\t— Паспортимни йўқотиб қўйгандим. Янгилаш учун паспорт бўлимига мурожаат қилсам, жарима тўлашим кераклигини айтишди. Чиндан ҳам шундай тартиб борми? Эркин Тожибоев, Янгийўл тумани Саволга двокат Нафиса ИБРАГИМОВА жавоб беради:\n— Шахсни тасдиқловчи ҳужжат йўқотилган тақдирда, уни янгилаш учун паспорт бўлимига мурожаат қилганингиз тўғри. Бунда ушбу бўлим томонидан йўқотилгнан ҳужжат учун жарима тўланишининг айтилиши ҳам ўринлидир.\n«Турар-жой ўгай опа-укалар ўртасида қандай тақсимланади?», «Қария вафот этди, уй ҳужжатлари эса менда...» каби саволларга мутахассис жавоблари\tБировнинг телефонига рухсатсиз тегишнинг ҳукми қандай?\t«Ходимга айтмай иш ставкасини ўзгартириш мумкинми?»\t«Тадбиркор аёлларга имтиёз борми?»\t«Онам, набираларига васий бўлоладими?», «Ҳадя қилинган мулк бўлинадими?» каби саволларга мутахассислар жавоби\t«Синглим» деган аёлга уйланиш, “Никоҳ тўйида узук тақиш” мумкинми?\tОтправить


Тошкент кимё-технология институтида “Жасорат” клуби томонидан ўтказилган “Афғон урушида қатнашган ветеранлар” ва профессор –ўқитувчилар ҳамда талаба ёшлар ўртасидаги учрашув ҳақидаги тадбир\nЮртимиздаги тинч ва осойишта ҳаёт, мусаффо осмон ва фаровон турмуш тарзи халқимизнинг азалий орзуси. Ана шу осойишта кунларнинг қадрига етиш, уни мустаҳкамлаш ва бугунги дориломон кунлар учун қаҳрамонлик кўрсатган инсонларни эслаш ва уларга эҳтиром кўрсатиш ҳар биримизнинг бурчимиздир.\nБугун халқимиз, айниқса ёшларимиз ўзлигини тобора чуқурроқ англаб боргани сари барчамизнинг қалбимизда “Биз киммиз, кимларнинг авлодимиз, кимлар билан фахрланамиз, биз уларга муносиб бўла оламизми? ” деган даъваткор сўзлар теран маъно касб этиши табиийдир.\nБиз ёш авлодимизни миллий қадриятларга садоқат руҳида тарбиялаш билан бирга, уларнинг умумбашарий тараққиёт ютуқлари, замонавий ютуқлари, замонавий билимларни ҳар томонлама чуқур ва пухта эгаллаши учун барча шарт- шароитни яратиб беришимиз лозим.\nАна шу нуқтаи-назардан Тошкент кимё технология институтида Ўзбекистон Республикаси Вазирлар Маҳкамасининг 2017 йил 26 апрелдаги “Ўзбекистон Республикасида ёшларга оид давлат сиёсатини амалга оширишига қаратилган қўшимча чора-тадбирлар Дастури”да белгиланган вазифалар ижросини таъминлаш ҳамда ТКТИ ректори 782-сонли Буйруқ (10 ноябрь 2017 йил) “Ўзбекистон ёшлар иттифоқининг институт бошланғич ташкилоти қошида “Жасорат” клуби фаолиятини йўлга қўйиш тўғрисида” ги қарори ижроси таъминлаш юзасидан ушбу тадбир ўтказилди. Тадбирда институтнинг 200 дан ортиқ талаба ёшлари ва барча профессор-ўқитувчилар, факультет деканлари ва декан муовинлари қатнашдилар.\nКириш сўзини институтнинг маънавий-ахлоқий ишлари бўйича проректори Т.Жумаев ўз маърузаси билан очиб берди ва “Ўзбекистон ёшлар иттифоқининг бошланғич ташкилоти қошидаги институтнинг “Жасорат” клуби фаолияти тўғрисида” маълумот берди.\nСўнгра тадбир қатнашчилари бўлган авғон уруши қатнашчилари, ветеранларга сўзни берди. Уруш фахрийлари ўз сўзида руш ва унинг оқибатлари, авғон уруши ва унинг салбий оқибатлари, тинч-тотув яшаш, ўша пайтлардаги ҳолатлар юзасидан маълумот бердилар.\nЖумладан, 1979-1989 йиллардаги Афғон урушида қатнашган ветеранларга берилди. Ҳар бир уруш қатнашчиси ўз сўзида урушда ўтган кезлар, урушнинг оқибатлари, ватан ҳисси, юқотилган яқинлар, ҳалок бўлган аскарлар, кўрсатилган жасорат, ўз халқининг мард, жасур ўғлонлари хизматини тилга олдилар.\nТинчликни қадрига етиш, ватанга, юртга содиқ фарзандлар бўлиш ҳозирги ёшларнинг бурчи эканлиги ва бу борада мамлакатимизда қатор ислоҳотлар амалга оширилаётганлигини таъкидлаб ўтдилар. Талаба ёшлар ҳам ўзларини қизиқтирган саволлари, руш ва унинг оқибатлари, юрт ўғлонлари, бобокалонлари ҳақида фикр билдириб ўтдилар.\nБаъзи талабалар ўзларининг шеърлари ва ўқиган китоблари бўйича ҳам маълумот бердилар.


Қуръон ва Инжил бир китобда нашр этилади - 11.10.2016, Sputnik Ўзбекистон\nАмерикалик олимлар ушбу икки муқаддас китобларни бирга нашр этиш билан икки дин орасида мавжуд бўлган улкан кўприкни кўрсатишмоқчи. 11.10.2016, Sputnik Ўзбекистон\n13:07 11.10.2016 (янгиланди: 13:44 11.10.2016)\n© Sputnik / Саид Царнаев / Фотобанкка ўтишҚуръон ўқиш\nАмерикалик олимлар ушбу икки муқаддас китобларни бирга нашр этиш билан икки дин орасида мавжуд бўлган улкан кўприкни кўрсатишмоқчи.\nТОШКЕНТ, 11 окт — Sputnik. АҚШда бир насроний ва бир мусулмон олим Инжил ва Қуръонни чуқур ўрганиб 3 мингдан ортиқ бир-бирига ўхшаш мавзу ва мазмунлар топишди. The Independent нашри ёзишига қараганда, улар ушбу муқаддас китобларни бир китобда нашр қилиб, ўқувчиларга уларнинг бир бирига ўхшаш жиҳатларини кўрсатишмоқчи.\nКитоб муаллифлари Дэвид Ньюбери ва Сафи Каскас – дўстлар. Каскас ушбу ишни 10 йил олдин Қуръонни инглиз тилига таржима қилишни бошлаган вақтда бошлаган эди. Иккин дўстнинг фикрига кўра, уларнинг лойиҳаси насроний ва мусулмонлар орасида “ярашув асбоби” бўлади.\n“9/11 терактлардан кейин Ғарб жамиятида мусулмонлар ва Қуръонга нисбатан кучли ижтимоий безовталик пайдо бўлган”, — деб ҳисоблайди Каскас.\nОлимнинг фикрига кўра, бундай илмий ишни амалга оширишнинг аллақачон вақти келган. Унинг мақсади — янада каттароқ фалокатнинг олдини олиш. Ушбу китоб — дунёнинг энг оммавий динларини одамлар яхшироқ тушунишига ёрдам беришига олимнинг ишончи комил.\n“Биз ишонамизки, ушбу китоб одамларга — насронийлик ва мусулмонлик орасида фарқ бўлсада, икки дин вакиллари орасида улкан кўприк борлигини намойиш қилади”, — деди Нюбери.\nМасалан, Қуръонда насронийлар пайғамбари Иисус Христос юз мартадан ортиқ Исо пайғамбар номи билан тилга олинган.\nПрофессор, шунингдек ҳозирги замонда одамлар ислом дини ва насронийлик бир муқаддас ерда пайдо бўлганига ва улар орасида улкан ўхшашлик борлигига эътибор бермаётганидан, афсусда эканлигини ҳам айтиб ўтди.


Витацеф® – medu.uz – Дорилар ҳақида маълумотлар ўзбек тилида\nHome Йўриқномалар Витацеф®\nПрепаратнинг савдо номи: Витацеф® (Vitacef®)\nДори шакли: инъекция учун эритма тайёрлаш учун кукун флаконда эритувчи билан мажмуада.\n1 флакон 1,0 г цефтриаксон (цефтриаксоннинг натрийли тузи кўринишида) сақлайди.\n1 ампула 3,5 мл лидокаин гидрохлоридининг 1% ли эритмасини сақлайди.\nТаърифи: оқдан сарғиш ранггача бўлган кристалл кукун.\nФармакотерапевтик гуруҳи: цефалоспоринлар гуруҳи антибиотиги.\nВитацеф парентерал қўллаш учун мўлжалланган III авлод цефалоспоринлар гуруҳига мансуб антибиотик ҳисобланади. Цефтриаксоннинг бактерицид таъсири микроб ҳужайра деворининг синтезини сусайтириши билан боғлиқ. Препарат кўпчилик граммусбат ва грамманфий микроорганизмларни ўсишига тўсқинлик қилади.\nЦефтриаксон қуйидагиларга нисбатан фаол:\nа) граммусбат микроорганизмлар: Staphylococcus aureus, Streptococcus pyogenes, Streptococcus agalactiae, Streptococcus viridans, Streptococcus pneumoniaе.\nб) грамманфий микроорганизмларга: Acinetobacter Iwoffii, Aeromonas hydrophila, Alcaligenes faecalis, Alcaligenes odorans, Borrelia burgdorferi, Capnocytophaga spp., Citrobacter diversus, (шу жумладан C. Amalonaticus), Escherichia coli, Haemophilus ducreyi, Haemophilus influenzae, Haemophilus рarainfluenzae, Hafnia alvei, Klebsiella oxytoca, Moraxella catarrhalis, Moraxella osloensis, Moraxella spp., Morganella morganii, Neisseria gonorrheae, Neisseria meningitidis, Pasteurella multocida, Plesiomonas shigelloides, Proteus mirabilis, Providentia spp., Salmonella spp. (шу жумладан Salmonella typhi), Shigella spp., Vibrio spp., Yersinia enterocolitica, Yersinia spp.; шунингдек грамманфий микроорганизмларнинг баъзи штамлари: Acinetobacter baumanii, Citobacter freundii, Enterobacter aerogenes, Enterobacter cloacae, Enterobacter spp., Klebsiella pneumonia, Proteus penneri, Proteus vulgaris, Pseudomonas fluorescens, Pseudomonas spp., Providentia rettgeri, Serratia marcescens, Serratia spp.\nв) анаэроб микроорганизмлар: Bacteroides spp. (B. fragilis нинг айрим штаммлари), Clostridium spp. (С. difficile дан ташқари), Fusobacterium nucleatum, Fusobacterium spp., Haffnia anaerobica, Peptostreptococcus spp. га нисбатан фаол.\nЮқорида санаб ўтилган микроорганизмларнинг b-лактамазани ишлаб чиқарувчи баъзи штаммлари Витацефга нисбатан чидамлидир.\nStaphylococcus spp., шунингдек Enterococcus faecalis, Enterococcus faecium ва Listeria monocytogenes метициллингачидамли штаммлари Витацефга чидамли.\nВитацеф мушак ичига (м/и) юборилганидан кейин тез ва тўлиқ сўрилади.\nПрепаратни биокиришаолишлиги 100% ни ташкил қилади.\nЦефтриаксон м/и юборилганидан кейин қон плазмасидаги максимал концентрациясига (Cmax) 2-3 соат ўтгач, вена ичига (в/и) юборилганидан кейин инфузияни охирида эришилади. 0,5 ва 1,0 г цефтриаксон м/и юборилганида Cmax мувофиқ равишда 38 ва\n76 мкг/мл ни ташкил қилади. 0,5; 1,0 ва 2,0 г цефтриаксон в/и юборилганида Cmax мувофиқ равишда 82, 151 ва 257 мкг/мл ни ташкил қилади. Препаратнинг қондаги барқарор концентрацияга 4 сутка давомида эришилади.\nПрепарат альбуминлар билан қайтувчан боғланади ва бу боғланиш концентрацияга тескари пропорционал. Агар цефтриаксоннинг қондаги концентрацияси 100 мг/л дан кам бўлса, препаратнинг 95% альбуминлар билан боғланади, концентрацияси 300 мг/л гача ошганида эса 85% боғланади. Альбуминни интерстициал суюқликдаги концентрациясини пастлиги туфайли ундаги цефтриаксоннинг эркин улуши қон зардобидагига нисбатан юқорироқ.\nПрепарат организмнинг барча тўқималари ва суюқликларига яхши киради. Ўпкада, буруннинг шиллиқ қаватида, бодомсимон безда, ўрта қулоқда, миокардда, буйракда, жигарда, ўт йўлларида, суяклар ва бўғимларда, простата безида, плеврал, синовиал ва орқа мия суюқликларида юқори концентрацияларни ҳосил қилади.\nКатталарда тана вазнига 50 мг/кг дозада юборилганидан 2-24 соатдан кейин орқамия суюқлигидаги концентрацияси менингитнинг энг кўп тарқалган қўзғатувчилари учун минимал бостирувчи концентрациясидан бир неча марта юқори бўлади.\nПрепарат йўлдош тўсиғи орқали ўтади, кўкрак сути билан кам миқдорда чиқарилади. Цефтриаксоннинг тақсимланиш ҳажми (Vd) 712 л ни ташкил қилади.\nКатталарда цефтриаксоннинг ярим чиқарилиш даври (Т½) тахминан 8 соатни ташкил қилади. Янги туғилган чақалоқларда ва кекса беморларда Т½ 23 марта кўпроқ.\nЦефтриаксоннинг умумий плазма клиренси минутига 1022 мл ни, буйрак клиренси минутига 512 мл ни ташкил қилади. Препарат асосан ўзгармаган шаклда сийдик билан (50-60%) ва сафро билан (4050%) чиқарилади. Агар буйрак фаолияти бузилган бўлса, препаратни сафро билан, жигар патологиясида сийдик билан чиқарилиши ошади.\nВитацефга сезгир микроорганизмлар чақирган инфекциялар: сепсисда, менингитда; қорин бўшлиғи аъзоларининг инфекцияларида (масалан, перитонит); суяклар ва бўғимларнинг инфекцияларида; тери ва юмшоқ тўқималарининг инфекцияларида; жароҳат инфекцияларида; сийдик-жинсий тизимининг инфекцияларида; нафас тизимининг инфекцияларида (пневмония, бронхит); гонорея ва бошқаларда; жарроҳлик операцияларидан кейинги инфекцияларнинг олдини олишда қўлланади.\nВитацеф м/и ёки в/и (оқим билан ёки томчилаб) юборилади.\nМушак ичига юбориш учун эритувчи сифатида 3,5 мл 1% ли лидокаин гидрохлориди эритмаси ишлатилади  1 г препарат 3,5 мл лидокаин гидрохлориди эритмасида эритилади ва думба мушагининг юқори ташқи квадрантига чуқур юборилади.\nПрепаратни вена ичига юборишда лидокаин гидрохлоридини эритмасини эритувчи сифатида қўллаш мумкин эмас!\nВена ичига оқим билан юбориш учун 1 г препарат 10 мл, 0,5 г эса 5 мл инъекция учун стерил сувда эритилади; в/и 24 мин давомида секин юборилади.\nВена ичига томчилаб юбориш учун 2 г препарат 40 мл қуйидаги эритмалардан бири билан эритилади: 0,9% ли инъекция учун натрий хлориди эритмаси, 5% ёки 10% ли инъекция учун глюкоза эритмаси, 5% инъекция учун фруктоза эритмаси. Эритмалар тайёрланганидан кейин дарҳол ишлатилади. В/и га инфузия қилишнинг давомийлиги камида 30 минутни ташкил этади.\nКатталарга ва 12 ёшдан ошган болаларга суткада 1 марта 1-2 г дан буюрилади. Зарурати бўлганида суткалик доза кунига 4 г гача оширилади (дозани 2 қабулга бўлиш ва ҳар 12 соатда юбориш маъқул).\nВитацефни янги туғилган чақалоқларга суткада бир марта тана вазнига 20-80 мг/кг дозада буюрилади.\nПрепарат 15 кунликдан 12 ёшгача бўлган болаларга суткада бир марта тана вазнига 20-\n50 мг/кг дозада (дозани 2 қабулга бўлиш ва ҳар 12 соатда юбориш маъқул) буюрилади.\nДаволаш давомийлиги 4-14 кунни ташкил қилади. Симптомлар йўқолганидан кейин даволашни камида яна 23 кун давом эттириш керак. Оғир инфекцияларда узоқ муддатли даволаш талаб қилиниши мумкин.\nДиарея, кўнгил айниши, қусиш, стоматит, глоссит, эозинофилия, лейкопения, гранулоцитопения, анемия, тромбоцитопения, тери тошмаси, аллергик реакциялар. Кам ҳолларда: бош оғриғи, бош айланиши жигар ферментлари фаоллигини ошиши, плазмада креатинин даражасини ошиши, ҳароратни ошиши, қалтираш, сохтамембраноз колитини ривожланиши ва бошқалар.\nКўрсатилган ножўя реакциялар одатда препарат билан даволаш тўхтатилганидан кейин ўзўзидан ўтиб кетади.\nЦефалоспоринлар антибиотикларига юқори сезувчанликда қўллаш мумкин эмас.\nХлорамфеникол ва Витацеф ўртасида антагонизм, Витацеф ва аминогликозидлар ўртасида эса синергизм аниқланган.\nВитацеф эритмасини кальций сақловчи инфузион эритмалар (Рингер суюқлиги ва Гартман суюқлиги) билан аралаштириш, шунингдек Витацефни бошқа антибактериал препаратлар (ванкомицин) ва аминогликозидлар билан бир вақтда юбориш тавсия қилинмайди.\nПрепарат билан даволаш вақтида суперинфекция ривожланиши мумкин.\nЦефтриаксон қон зардобидаги альбумин билан боғланган билирубинни сиқиб чиқариш қобилиятига эга. Шунинг учун гипербилирубинемияси бўлган янги туғилган чақалоқларга ва чала туғилган болаларда Витацеф алоҳида эҳтиёткорлик билан қўлланилади.\nВитацеф ҳомиладорликнинг I уч ойлигида қўллаш мумкин эмас. Препаратни ҳомиладорликнинг II ва III уч ойлигида фақат она учун даволашдан кутилаётган фойда ҳомила учун потенциал салбий ҳавфдан аҳамиятли даражада устун бўлсагина қўллаш мумкин. Препарат кўкрак сутига ўтади, шунинг учун лактация даврида препарат алоҳида эҳтиёткорлик билан қўлланилади.\nДоза ошириб юборилганида ўтувчан характерига эга энцефалопатик кўринишлар ривожланиши мумкин.\nДаволаш: симптоматик даволаш ўтказилади. Махсус антидоти йўқ. Гемодиализ ёки перитонеал диализни қўллаш самарали эмас.\nИнъекция учун эритма тайёрлаш учун 1 г Витацеф кукуни флаконда эритувчи  3,5 мл 1% ли лидокаин гидрохлориди эритмали (лидокаин гидрохлориди эритмаси фақат м/и га инъекция қилиш учун мўлжалланган) ампула билан мажмуада.\n1 флакон ва 1 ампула картон қутига жойланган.\nПрепаратни вена ичига юборишда лидокаин гидрохлориди эритмасини эритувчи сифатида қўллаш мумкин эмас!


OzodDayjest: Ошиқ йигит ўзини машина остига, долларфуруш эса каналга ташлади\n20 июн 2021, Тошкент вақти: 15:05\nҚаллиғи билан жанжаллашиб қолган ошиқ йигит ўзини машина остига ташлади. Озода Нурсаидова Сардоба жабрдийдаларига 5 та уй совға қилди. Жорий ҳафта матбуот каби воқеалар ҳақида хабар берди.\nИнқироз даврида Ўзбекистондаги аэропортларни хусусийлаштиришни таклиф қилинди\nИқтисодчи Беҳзод Ҳошимов Телеграм каналида Ўзбекистон ҳам Қозоғистондан улги олиб аэропортларни хусусийлаштириш мақсадга мувофиқлиги ҳақида ёзди.\n“Олмаота аэропортини $415 миллион долларга сотиб юборишибди (Олмаота аэропорти 1994 йилдан бери хусусий). Сотиб олувчи: Туркиянинг TAV Airports Holding компанияси. Биз ҳам шу инқироз пайтида барча аэропортларимизни хусусийлаштириб юборсак яхши бўлар эди... Шунча йил рақобатсиз бўлган авиатраснпорт учун рақобатчилар кириб келса, иқтисодиётимизга жуда кўп фойдаси тегар эди” деб ёзди иқтисодчи.\nБ. Ҳошимовга кўра, хусусийлаштириш жараёни адолатли ва шаффоф бўлиши керак. “Хуллас, 2020 йилга умидларимдан бири, энг камида Тошкент аэропорти хусусийлаштирилиши. Хусусийлаштириш ва “осмон очилиши” натижасида чипта нархлари тушиши аниқ” деб ҳисоблайди у.\nҲуқуқшунос ва блогер Хушнудбек Худойбердиев ҳам Б.Ҳошимовнинг фикрини қўллаб-қувватлаган.\n“Шу чоққача халқ тўлаган солиқлар эвазига фаолият юритиб келган аэропортлар ва “Uzbekistan Airways” компанияси ишончни оқлаётгани йўқ. Аксинча уларнинг зарар кўрмаслиги учун монополияга айлантириб қўйишган ва натижада эса барча оғирлик яна халқ гарданига тушмоқда” деб ёзган Х.Худойбердиев.\nОзода Нурсаидова Сардоба фалокатида жабр кўрган оилаларга 5 та уй совға қилди\nХонанда Озода Нурсаидова Сардоба фалокати оқибатида уйидан айрилган 5 та оилага Тошкент вилоятидан 3 та уч хонали, 2 та икки хонали – жами 5 та хонадон ҳадя қилди. Бу ҳақда бир қатор матбуот нашрлари хабар берди.\n“Сардоба фалокати оқибатида аҳолининг кўп қисми талафот кўрди. Одамлар эвакуация қилинди, давлат раҳбари ўша ерга етиб борди. Бу ёқда бутун халқ жипслашиб, жабрланган аҳолига қўлидан келган ёрдамини берди, ҳалигача беряпти. Мана, саховат карвонлари ташкил этилди, гўдакдан тортиб ёши катта фуқароларимизгача ёрдамини аямади. Ҳатто пенсионерларимиз пенсиясининг тийин тийинигача сардобаликларга хайрия қилди.\nБиз ҳам мана шу хайрия акцияларидан таъсирланиб, тадбиркор, саховатпеша укам Акбар Анваров билан бирга ўзимиз акция ташкил қилдик. Сардоба фалокатидан азият чеккан 5 та оилага Тошкент вилоятидан уй совға қиляпмиз” деган О.Нурсаидова.\nХонанда саховатпешаларни ушбу уйларни маший техника ва бошқа зарур жиҳозлар билан таъминлашда кўмакка даъват қилган.\nЭслатиб ўтамиз, Сардоба сув омбори дамбаси ўпирилиши ортидан рўй берган тошқинда 5000 га яқин тураржой зарар кўрган.\nҚашқадарёлик ошиқ йигит ўзини машина остига, андижонлик долларфуруш эса каналга ташлади\nҚашқадарёда унаштирилган қизи билан жанжаллашиб қолган йигит ўзини автомобиль остига ташлади (www.daryo.uz, 12 май).\nҚайд этилишича, қаллиғи билан жанжаллашиб қолган йигит қизга бошқасини деса ўз жонига қасд қилишини айтади. Кейин эса гапининг исботи сифатида катта йўлнинг ўртасига чиқади. Йигитнинг хатти-ҳаракати атрофдагиларнинг эътиборига тушган ва ҳолат телефон орқали суратга олинган.\n“Мени кутиб турди-датахминан 2-3 метр қолганда ўзини машинага отди” деган йигитни уриб юборган машина ҳайдовчиси. Содир бўлган кўнгилсиз ҳодиса оқибатида йигит омон қолган. Ҳозирда ҳолат юзасидан тергов олди текшируви олиб борилмоқда.\nБош прокуратура матбуот хизмати яна бир шунга ўхшаш ҳодиса ҳақида хабар берди. Андижон вилояти Олтинкўл туманида қалбаки 10 000 АҚШ долларини 6 880 АҚШ долларига сотаётган шахс уни ҳуқуқ идоралари кузатаётганини сезиб қолиб, дарҳол қочишга тушади ва ўзини “Майрамхон” каналига ташлайди. Бироқ ҳаракатларидан наф чиқмайди: у бош прокуратура ҳузуридаги департамент Андижон вилояти бошқармаси ва вилоят ДХХ тезкор ходимлари томонидан ушланади.


Таҳайюл « Ўзбекистон Халқ Ҳаракати\n04 September 2013 - 11:21\nУнинг фейсбукда “шунчаки” қўяётган расмлари ва бу расмларга қисқа изоҳлари доим бир концептуал мағиз ташийди.\nЯқинда бир расм, унинг ёнига Абдулла Ориповнинг шу шеърини илова қилди фэйсбукка:\nБир қутлуғ ғоя учун ўлимга ҳозир бир авлод чизади таҳаюлимиз.\nАммо шеърнинг учинчи мисрасидаги “Арслон чорлови” ва унга лаббай деб жавоб берган “сафардош қумурсқалар” бизни яқиндагина ҳаяжонлантирган мотивни дарҳол заифлатади. Иккинчи тўртлик эса бу кўтаринкилик руҳини чил-парчин қилади.\nБошланаётган ижтимоий достон Арслон (ёки Подшох) ҳузурига бориб, бир-бири билан сарпо “талашган” тамагир қумурсқаларнинг зарбулмасалига айланади.\nБу типик Абдулла Орипов шеьрияти.\nАслида, шоир яхши ниятли шахс ва, хар бир шоирда бўлгани каби, унинг ҳам асл қахрамони – Яхшилик ва Ёмонлик.\nАммо унинг деярли бутун шеърларида ёмонликнинг манбаи тоталитар ёки дикатор режимлар эмас, балки бу режимлардан мукофот оламан деб мамлакатнинг Буюк Шоирининг оёғидан чалган ҳасадгуй “қумурсқалар” бўлиб чиқади.\nБу “қумурсқалар” рўйхати ўтган асрнинг 60 йилларида адабиёт сахнасига чиққан Эркин Воҳид билан бошланиб, 21 асрда пайдо бўлган энг ёш шоиргача давом этади.\nОрипов фақат шеърларида эмас, кундалик ҳаётида ҳам “актив гражданлик позицияси”да турган ва яқин тарихимизнинг жаъми чоррахаларида “сафдош қумурсқаларга” зарба бериб, режим қаршисида тартибга чақирган.\nШу маънода, А.Орипов шеърияти орзу қилинган ижтимоий юкакликка чиқолмасдан, маиший савияда қолиб кетди. Унинг 60- йиллардан кейин ёзилган шеърларини тўпласа, уларнинг ижтимоий вазни шоирнинг илк китобидаги “Тилла балиқча” шеъридан оғир эмас.\nМухолифларнинг илк мажлисида худди А.Ориповнинг шеъридаги каби “биз ҳам юксакларга тиккандик кўзни, бизда ҳам бор эди матонат, бардош”.\nҲатто баъзиларимиз “8 ойдан сўнгра Ватанга қайтамиз”, деб ҳайқиргандик у шукуҳли дамларда.\nАммо “бу матонат,бу бардош” узоққа бормади.\nМХХ одамларини Дюсселдорфга юборди ва иш яна “қумурсқалар”га бориб тақалди…


«Ҳукумат эшитишни ўрганди, аммо „ҳа“ дейишни — ҳозирча йўқ» — Адҳам Икромов – Газета.uz\n«Ҳукумат эшитишни ўрганди, аммо „ҳа“ дейишни — ҳозирча йўқ» — Адҳам Икромов\n«Ижро ҳокимияти эшитишни ўрганди, аммо „ҳа“ дейишни — ҳозирча йўқ». Бош вазир қабулхонаси тадбиркорларнинг муаммоларини амалда ҳал қилувчи «форпост"га айланади, деб ҳисоблайди ССП раҳбари Адҳам Икромов.\nLotinchada 19 май 2019, 19:28 Иқтисодиёт\nЎзбекистон бош вазирининг тадбиркорлар мурожаатларини кўриб чиқиш бўйича қабулхонаси бизнес муаммоларини амалда ҳал этувчи «форпост"га айланади, деди Савдо-саноат палатаси раиси Адҳам Икромов шанба куни бўлиб ўтган Халқаро пресс-клуб мажлисида.\nТадбиркор Алексей Карпов мажлисда лойиҳалардан бирида экологик эксперизани олишга икки ой вақт сарфланганидан шикоят қилди. Ишбилармон рухсат берувчи ҳужжатлар тизимини соддалаштиришни сўради.\nАдҳам Икромов бош вазир қабулхоналари сертификатлаш вақтини камайтириши лозимлигини таъкидлади. «Ҳар қандай сертификат, ҳатто вилоят даражасида ҳам икки-учта маҳкама келишувига эҳтиёж сезади. Бу — экология, стандартлаштириш. Шунинг учун ҳозирда мана шу қабулхоналар сизларнинг мурожаатларингиз, истакларингизни қабул қилади ва уларни етти кун ичида ҳал этади», — деди ССП раҳбари.\nССП раиси президент Шавкат Мирзиёевнинг саъй-ҳаракатлари билан ижро ҳокимияти тадбиркорларга нисбатан ҳурмат билан муносабатда бўлишни ўргангани, бироқ бюрократик тўсиқлар ҳамон ҳар бир қадамда мавжудлигини таъкидлади.\n«Ижро ҳокимияти гапириш ва эшитишни ўрганди, аммо „ҳа“ дейишни ҳозирча бошлагани йўқ. Мана шу қабулхона „ҳа“ дейдиган ва муаммоларни амалда ҳал этадиган форпост бўлади», — деди у.\nТадбиркорлар мурожаатларини кўриб чиқиш бўйича бош вазир қабулхоналари президентнинг 14 майдаги фармони билан ташкил этилди. Улар бутун мамлакатдаги давлат хизматлари марказлари биноларига жойлаштирилади.\nҚабулхоналарга қарори ёки ҳаракати (ҳаракатсизлиги) устидан шикоят қилинаётган ташкилотларнинг мансабдор шахсларига мурожаатларни кўриб чиқиш учун асоссиз топшириш тақиқланади. Тадбиркорлик субъектларининг ҳуқуқ ва манфаатларига риоя этилишини таъминаш, муаммоли масалаларни кўриб чиқиш, шунингдек жумладан ер участкалари ва бинолар, кредитлар ажратиш, рухсат берувчи ҳужжатларни олишдаги бюрократик тўсиқларни бартараф этиш уларнинг вазифалари ҳисобланади.


Ёнғин хавфсизлиги — ҳамжиҳатликни талаб этади – Фарғона ҳақиқати\nЁнғин хавфсизлиги — ҳамжиҳатликни талаб этади\nBy ferpravda.uz 04.12.2020\nКунларнинг совиши иссиқликка бўлган эҳтиёжни оширади. Шу боис, ёнғинга қарши курашишда тарғибот ишларини кучайтириш, фуқароларнинг ёнғин хавфсизлиги қоидаларига амал қилишига эътибор қаратиш, малака ва кўникмаларини ошириш зарур.\nАфсуски, айрим фуқароларнинг лоқайдлиги сабаб нохуш ҳолатлар учраб турганидан кўз юмиб бўлмайди. Данғара туманидаги хонадонлардан бирида ана шундай ҳодиса юз берди. Туман марказий шифохонасидан олинган маълумотга кўра, 4 нафар фуқаро ис газидан заҳарланиб, шифохонага келтирилган. Маълум бўлишича, яшаш уйида иситиш учун мўлжалланган печкага уланган табиий газ ўчиб қолган, сизиб чиққан табиий газ хонага тўпланиши оқибатида заҳарланиш юзага келган.\nТаҳлилларга кўра, айрим кўп қаватли уйлар ва аҳоли хонадонларида газ плитасидан фойдаланиш, мўриларнинг вақтида тозаланмаслиги, тутун йўлларининг ёпиб қўйилиши, қўлбола иситиш мосламалари, очиқ ҳолдаги кўмир ва ўтин чўғлари (сандал)дан фойдаланиш каби ҳолатлар ис газидан заҳарланишга олиб келмоқда. Газ сўр-ғичлар, резина шланглар ҳамда ностандарт суюлтирилган газ баллонларидан фойдаланиш эса ёнғин, чақнашларга сабаб бўлиб қолмоқда.\nУйимиз, ҳаётимиз, соғлигимиз, фарзандларимизнинг хавфсизлигини таъминлаш учун хавфсизлик қоидаларига қатъий амал қилайлик.\nФарғона вилояти ФВБ “Фарғонаазот”АЖ ДЁН инспектори, лейтенант.\n“Hududgaz Farg’ona” газ таъминоти филиали огоҳлантиради! ҲУШЁРЛИК – КУНДА КЕРАК\nТадбиркорлик ривожи учун эътибор ва рағбат керак


Расулуллоҳ саллоллаҳу алайҳи васалламни ҳимоя қилган икки бола\nimon.uz 08-11-2019 688\nУлуғ саҳоба Абурраҳмон ибн Авф розияллоҳу анҳу бадр жангида уруш бошланишини кутуб турганида ёнида кимлар борлигини билиш учун атрофига қараб, ажойиб воқеани гувоҳи бўлдилар. Абурроҳман ибн Авф розияллоҳу анҳу ўнг тамонларига қараса бир ёш бола урушга тайёр бўлиб турибди. Чап томонларига қараса чап тамонларида ҳам бошқа бир ёш бола уруш бошалнишига мунтазир бўлиб турибди.\nАбурроҳман ибн Авф розияллоҳу анҳу бундан хафа бўлдилар. Чунки катта кишилар эмас ёш болалар орасида тургандилар. Ногаҳон ўнг тамонда турган бола имо ишора қилиб:\n“Эй амаки Абу Жаҳлни танийсизми?”, деди. Абурроҳман ибн Авф розияллоҳу анҳу:\n“Ҳа, нега сўраяпсан, ё унда бирор ишинг борми?”, деди. Бола:\n“Мен уни Расулуллоҳ саллоллаҳу алайҳи васалламни сўккан деб эшитдим. Аллоҳга қасам, уни кўрсам Расулуллоҳни ҳимоя қилишим учун уни ўлдиргунимча ёки ўзим ўлгунимча унинг олдидан ажрамайман”, деди. Абурроҳман ибн Авф розияллоҳу анҳу боланинг гапидан ажабланиб, эндигина бу гапни тафаккур қилмоқчи эди, чап тамонидаги бола ҳам имо ишора қилиб сир ҳолатда:\n“Ҳа, нимага сўраяпсан, уни нима қиласан?”, деди. Бола:\n“Мен уни Расулуллоҳ саллоллаҳу алайҳи васалламни сўккан деб эшитдим. Аллоҳга қасам, уни кўрсам Расулуллоҳни ҳимоя қилишим учун уни ўлдиргунимча ёки ўзим ўлгунимча ундан ажрамайман”, деди. Абурроҳман ибн Авф розияллоҳу анҳу бу икки боладан хурсанд бўлиб, ўзига ўзи бу иккиси кучли кишилардан ҳам афзалроқ экан, деди.\nАбурроҳман ибн Авф розияллоҳу анҳу айтади: Уруш бошланди. Абу Жаҳл мусулмонлардан бирини ўлдирмоқчи бўлиб жанг қилаётганини кўрдим ва иккала болага:\n“Анави бу ёққа келаётган кишини кўраяпсизларми?”, дедим. Болалар:\n“Ҳа”, дедилар. Абурроҳман ибн Авф:\n“Ана ўша Абу Жаҳл”, деди. Иккала бола шошиб унга бориб, иккита бургут ташлангандек ташландилар ва уни қиличлари билан ўлдирдилар. Сўнг Расулуллоҳ саллоллаҳу алайҳи васалламнинг ҳузурларига Расулуллоҳни сўккан кишини ўлдирганларидан ғоятда хурсанд, бахтли ҳолда бориб, иккаласи ҳам:\n“Ё Расулуллоҳ уни мен ўлдирдим, уни мен ўлдирдим”, дедилар. Расулуллоҳ саллоллаҳу алайҳи васаллам болаларнинг иккисини ҳам хурсанд қилиш мақсадида:\n“Қиличларингни артдиларингми?, деб сўрадилар”. Болалар:\n“Йўқ”, дейишди. Расулуллоҳ саллоллаҳу алайҳи васаллам иккисининг қиличларига қараб:\n“Иккингиз ҳам ўлдирибсизлар”, дедилар. Иккаласи Расулуллоҳнинг ҳузуридан Расулуллоҳни сўккан кишини ўлдирганларидан ғоятда хурсанд, бахтли ҳолда чиқиб кетдилар.\nБу икки бола кимлигини биласизларми?.\nУлар: Муъоз ибн Амр ибн ал Жамуҳ ва Муъаввиз ибн Афро.\n1 Бу икки боланинг ёшликларига қарамай шижоатлари каби ҳар бир мусулмон шижоатли бўлиши.\n2 Мусулмоннинг қалбида иймон, ишонч зиёда бўлган сари унинг ботил, наҳоқликка нисбатан қувват ва шижоати зиёда бўлиб бораверади.\n3 Мусулмон Расулуллоҳни ҳимоя қилади. Расулуллоҳни сўккан кишини эшитса ундан ўч олгунча ажрамайди.\n4 Расулуллоҳнинг доноликлари. Иккала бола ҳам ҳузурларидан хафа бўлмай хурсанд бўлиб кетдилар.\n Муслим ривояти. Рақами 1752. Бухорий ҳам шуни мислини ривоят қилган.\nРасулуллоҳ саллоллаҳу алайҳи васалламнинг Оиша розияллоҳу анҳодан ўзиб кетишлари\nРасулуллоҳнинг меҳмонига таом берган киши


Добавлено: 06.04.2016, 16:58\nНикоҳ тантанасида келин ва куёв уларни то ўлим ажратгунча, бирга бўлишга онт ичишади. Аммо дунёнинг энг бой эркаклари дунёдан ўтиб кетса ҳам рафиқалари ҳақида ғамхўрлик қилишдан тўхтамайди. Рақамли эра асосчиси Стив Жобснинг беваси меросга қолган миллиардларни қай тарзда сарфлаётгани ва бошқа миллиардерларнинг бевалари қандай кун кечираётгани билан “Lenta.ru” нашри қизиқиб кўрди.\nApple ва хайрия ишлари\nApple компаниясининг асосчиси Стив Джобс ва Стэнфорд университетининг битирувчиси Лорен Пауэллар илк iPod лар ишлаб чиқарилишидан салгина илгари, 1991 йилда турмуш қуришган. Лорен ҳам Стив каби дзен-буддизмга қизиқиб, ўзининг кучли феъл-атвори билан бошқалардан ажралиб турган. Улар 2011 йилгача, Стив саратон касаллигидан вафот этгунга қадар, 20 йил бирга яшашган. Бу никоҳдан уч фарзанд – Эрин, Ева исмли қизлар ва Рид исмли ўғил фарзанд дунёга келган.\n2016 йилда Лорен Пауэлл-Жобс, Forbes журнали берган маълумотга кўра, дунёнинг энг бой аёллари рўйхатида олтинчи ўринни эгаллаган. 52 ёшли беванинг бойлиги 16,7 миллиард доллар деб баҳоланган. Унинг ихтиёрида иккита шахсий самолёт (нархи 58,8 миллион ва 10 миллион доллар), тўртта данғиллама уй, 138 миллион долларлик 80 метрли яхта ва эридан мерос қолган Walt Disney Company ва Apple акциялари мавжуд. У йирик акционер компаниялардан “атиги” 560 миллион доллар улуш олади.\nЛорен Apple асосчисидан қолган мероси билан мағрурланиб, хотиржам юриш ўрнига 2015 йил сентябрь ойида XQ: The Super School Project лойиҳаси учун 50 миллион доллар маблағ ажратди. Мана бир неча ойлардан бери профессионал ташаббускорлар гуруҳи келажак мактаби лойиҳаси устида иш олиб бормоқда. Бундан ташқари Жобснинг беваси ижтимоий восита сифатида бизнесни татбиқ қилиш муаммолари билан шуғулланувчи Emerson Collective ташкилотига асос солди.\nКамтар бўлишга ҳаракат қилди\nКимдир топган-тутганини харид учун сарфлашни ёқтирса, кимдир янада кўпроқ пул тўплашга ҳаракат қилади. Forbes журналининг тахмини бўйича дунёнинг иккинчи энг бой аёли 66 ёшли Кристи Уолтон дунёнинг машҳур чакана савдоси билан шуғулланувчи Wal-Mart корпорацияси асосчисининг беваси бўлишига қарамай, Вайоминг штатидаги кичкина шаҳарчада камтарона ҳаёт кечиради. У эри вафот этганидан кейин унинг бойлигини 5 миллиард долларга кўпайтирди. Ҳозирда унинг бойлиги 37 миллард доллар деб баҳоланмоқда.\nFerrero ширинлик компанияси асосчиси Микеле Ферреро 2015 йил 14 февралда 90 ёшида оламдан ўтди. Унинг рафиқаси Мария Франко Фиссолога 22 миллиард мерос қолган бўлишига қарамай, уни компания ишлари мутлақо қизиқтирмайди. Компанияни унинг ўғли Жованни бошқаради.\n2014 йилда Forbes журнали Лотин Америкасидаги энг бой одам деб Андронико Фонтобонни тан олган. Унинг вафотидан кейин 73 ёшли рафиқаси Айрис Фонтбонга 10 миллиард доллар мерос қолган. Айрис эрининг вафотидан кейин унинг тоғ-кон саноати бизнесини давом эттирган. Бундан ташқари у эри асос солган Quinenco фирмасидан ҳам улуш олади.


Кооперация: нима у? | Kun.uz мултфилм\nФаровон яшаш учун одамлар доим тадбир кўришган – тадбиркорлик қилишган. Бироқ бир кун келиб алоҳида-алоҳида эмас, балки бирлашиб ҳаракат қилиш яхшироқ эканини, айнан бирлашиб ҳаракат қилганда кўпроқ фойда олиш, воситалардан биргаликда фойдаланиш мумкинлигини англашган. Бу иқтисодиётда кооперация дейилади.\nКооперациянинг моҳияти шундаки, бунда одамлар ЎЗ ХОҲИШИГА БИНОАН, фойдасини кўзлаб бирлашишади, буйруққа биноан эмас. Чунки буйруқ билан бўлса, бу кооперация бўлмайди. Алламбало бошқа нарса бўлади.\nДейлик, деҳқонлар айри-айри деҳқончилик қилишади. Биир кун келиб бирлашиб ҳаракат қилишса яхшироқ фойда олишларини англашади ва ҳаракатларини, воситаларини бирлаштиришади. Ва... ишлари юришади. Чунки бу ерда... онгли равишда, фойдани кўзлаб бирлашиш юз берди.\nЯъни ҳақиқий кооперация фақат ва фақат бирлашиш фойда келтирганда, томонлар шу фойдани кўра олишганда юз беради.\nТабиийки, ишлар кооперациягача етиб бориши учун томонлар эркин, ўз хўжалигининг ҳақиқий эгаси бўлиши керак. Тасаввур қилинг, ҳокимлар буларнинг боши устида буйруқ бериб турса, воситаларига хўжайинлик қилиб турса... булар кооперация ҳақида ўйлай олишадими? Ҳеҳ, йўқ албатта! Буларнинг ғами битта бўлади – ҳокимнинг зуғумидан қутулиш.\nҲа, дарвоқе, яна бир нарса – ишлар кооперациягача етиб бориши учун... вақт керак. Булар ҳокимларнинг зўравонлигидан қутулгандан кейин ўзларига келиши, эркинлик нима эканини ҳис қилишлари, хуллас, уст-бошларини қоқиб олишлари керак. Шундан кейингина кооперация ҳақида ўйлай бошлашади. Буни ҳисобга олиш керак.\n“Буғдойнинг ҳақиқий эгаси бу – фермер ва кластерлар” — Шавкат Мирзиёев\nХалқаро қишлоқ хўжалиги университети ташкил этилди


sergeli.tashkent.uz Sergeli.Tashkent.Uz - Пойтахтимизда “Кўҳна Туроннинг Шонли Ўтмиши” Деб Номланган Кўргазма Очилди\nПнд 00:00 Мустақилликнинг 24 йиллигига бағишланади Пнд 00:00 Бетакроримсан, ягонасан, она Ватаним – Ўзбекистоним! Срд 00:00 ФАОЛ ЎҚУВЧИЛАР ТАҚДИРЛАНДИ\nПойтахтимизда “Кўҳна Туроннинг шонли ўтмиши” деб номланган кўргазма очилди - Бўлимга қайтиш\nЎзбекистон Бадиий академияси Тошкент Фотосуратлар уйида Ўзбекистон Республикасида хизмат кўрсатган маданият ходими, таниқли рассом Имяр Мансуровнинг “Кўҳна Туроннинг шонли ўтмиши” деб номланган кўргазмаси очилди.\nЎзбекистон Бадиий академияси, Камолиддин Беҳзод номидаги Миллий рассомлик ва дизайн институти ва Тошкент Фотосуратлар уйи ҳамкорлигида ташкил этилган кўргазманинг очилиш тадбирида тасвирий санъат аҳли, санъатшунослар, ўқитувчилар ва талабалар иштирок этди.\nЎзбекистон Бадиий академияси раиси А.Нуриддинов, Камолиддин Беҳзод номидаги Миллий рассомлик ва дизайн институти ректори Ҳ.Аминов, академиклар А.Мирзаев, В.Бурмакин ва бошқалар таниқли рассом И.Мансуровнинг ижодий ва педагоглик фаолияти, яратган асарларидаги услуб ва мавзулар ранг-баранглиги ёш ижодкорларга катта мактаб вазифасини ўтаётгани ҳақида сўз юритди.\nИмяр Мансуровнинг касб сирларини пухта эгаллашида Раҳим Аҳмедов, Владимир Бурмакин каби таниқли рассомлар хизмати беқиёс. Табаррук етмиш ёшни қаршилаган Имяр Мансуров бугунги кунда қизғин ижод билан бирга Камолиддин Беҳзод номидаги Миллий рассомлик ва дизайн институтида талабаларга сабоқ бермоқда.\nИмяр Мансуров кўҳна Турон маданиятини, унинг шонли ўтмиши, тарихини ўрганиб, шу мавзуда қатор асарлар яратаётир. Бугунги кўргазма унинг кўп йиллик ижод маҳсули бўлиб, уларда тарихий лавҳалар жонлангандай бўлади. Чизмалардаги мавзунинг қизиқарлилиги, сюжетнинг ҳаракатчанлиги, чизгиларнинг нозиклиги, атлас рангларнинг товланиши киши эътиборини тортади. “Кушон шаҳзодаси меҳмонлари билан овда”, “Олтин одам. Жанг”, “Кушон шаҳзодаси малика билан”, “Амир Темур”, “Афросиёб”, “Ипак йўли”, ”Ғалаба билан қайтиш”, “Тўмарис”, “Афросиёб маликаси”, “Бибихоним” каби картиналарида буюк тарихимиз ранглар, деталлар, мимикалар, ҳолатлар орқали моҳирона талқин этилган.\n– Рассом Имяр Мансуров ижодида тасвир, мусиқа ва шеърият садолари уйғунлашиб кетган, – дейди рангтасвир устаси Раҳимжон Ризомуҳамедов. – Чунки у яратган асарларни кузатсангиз, бўёқларга аралаш куй-оҳанг, унга монанд сўзлар оҳанрабосини сезасиз. Экспозициядаги суратларни бирма-бир кўриб, мен шундай ҳис-ҳаяжонни туйдим. Бу менга катта қувонч бахш этди.\nКўргазмада рассомнинг элликдан ортиқ рангтасвир асари намойиш этилмоқда.\nНасиба Зиёдуллаева, Отабек Мирсоатов (сурат), ЎзА\nСайтда фойдаланувчилар сони: 15\nСергели туманига келиб тушган мурожаатлар\n(+9989 71) 258-65-55\n(+9989 71) 257-91-11


Университетларга қабулдаги ўзгаришлар: имтиҳонлар муддати сурилди, ҳужжатларни онлайн топшириш мумкин - Terabayt.Uz\nУниверситетларга қабулдаги ўзгаришлар: имтиҳонлар муддати сурилди, ҳужжатларни онлайн топшириш мумкин\nБарчамизга маълумки, Ўзбекистонда коронавирус эпидемияси бўйича эълон қилинган карантин режими вақтида таълим, хусусан, университетларга қабул ҳам аввалгидан фарқ қилмоқда. Ахборот ва оммавий коммуникациялар агентлигида 23 апрель куни ўтказилган брифингда АКТ йўналишидаги иккита – Инҳа ҳамда Амити университетларига қабул билан боғлиқ саволларга жавоб берилди.\nЎҚИНГ: Онлайн дарсларни бузгани учун YouTube-блогер устидан жиноий иш очилди\n– Тошкент шаҳридаги Инҳа университетига 2020–2021 ўқув йилига талабаларни қабул қилиш имтиҳонларини ўтказиш бўйича қандай ўзгаришлар бўлиши мумкин?\nМамлакатимиздаги карантин ҳолатидан келиб чиқиб, Тошкент шаҳридаги Инҳа университетига қабул қилиш жараёнини ташкил этиш режасига қатор ўзгаришлар киритилди.\nЎтган йилнинг шу даврда, яъни 2019 йилнинг апрель ойи давомида абитуриентлар учун икки марта университетга кириш имтиҳонлари ташкил этилган бўлса, бу йил мазкур жараённи карантиндан кейинги даврда, яъни июнь ва июль ойларида ташкил этиш режалаштирилди.\nШу билан бирга, 2020-2021 ўқув йилига университетга қабул қилинадиган талабалар сони ўтган йилги квота билан бир ҳил бўлиб, жами 420 нафарни ташкил этади. Бундан «Компьютер ва дастурий инжинеринг» (SOCIE) йўналишига 300 нафар ва Логистика (SOL) йўналишига 120 нафар талаба қабул қилинади. 10 нафар талаба грант асосида қабул қилинади. Хорижий талабаларни сони чекланмаган миқдорда ва суҳбат асосида қабул қилиниши белгиланган.\nКириш имтиҳонлари Жанубий Кореянинг малакали мутахассислари томонидан халқаро стандартлар асосида, адолатли ва шаффоф тарзда ўтказилади. Имтиҳон натижалари Жанубий Кореянинг Инҳа университети веб-сайтида эълон қилиб борилади.\nЖанубий Кореялик ҳамкорлар билан мамлакатимизда ва ташқарида карантин ҳолатининг давом этиши мумкинлиги ҳамда аэропортлар фаолияти тикланмаганлиги натижасида келиб чиқиши мумкин бўлган шароит ҳам ҳисобга олинган.\nЎҚИНГ: Инҳа университети талабалари сенсорли «ақлли ниқоб» ихтиро қилишди\n– Тошкент шаҳридаги Амити Университетида 2020–2021 ўқув йилига қабул жараёнлари бошланибди. Карантин вақтида ҳужжатларни қандай топшириш керак? Кўпчилик битирувчилар ўқув муассасаларидан диплом ёки шаҳодатномаларини ҳали олмаган-ку?\nҲаммамизга маълумки, 2019 йилда Тошкент шаҳрида Амити университети ташкил этилиб, 2019 йил 24 сентябрдан бошлаб университет ўз фаолиятини бошлаган эди. Ҳозир университетда биринчи босқич талабалари таҳсил олмоқда. Ҳақиқатда бу университетга ҳужжат топшириб талаба бўлиш орзуси талаб даражасидан кўп.\nБугунги кунда, Тошкент шаҳридаги Амити Университетида абитуриентларнинг ҳужжатларни қабул қилиш жараёни бошланган, қабул жараёнларининг барчаси эса онлайн тарзда автоматик равишда амалга оширилади.\nИмтиҳонлар 3 босқичда – биринчи босқич 30-31 май, иккинчи босқич 18-19 июль, учинчи босқич эса 15-16 август кунлари ўтказилиши режалаштирилган.\nҲужжатлар университет веб-сайти орқали электрон тарзда қабул қилинмоқда.\nМактаб/академик лицей/касб-ҳунар коллежи дипломи/шаҳодатномаси ёки ушбу ўқув масканларида битирувчи эканлиги хақида маълумотнома нусхасини тақдим этилади.\nМактаб, лицей ва коллежларини бу йил тамомлайдиганлар, ўқишлари ҳақида ушбу таълим муассасасидан маълумотнома топширишлари етарли. Бундан ташқари Мамлакатимизда амалга оширилаётган карантин тадбирлари муносабати билан мазкур ҳужжатни ҳам карантиндан кейин топшириш имконияти яратилган. Яъни карантин даврида бу ҳужжатсиз ҳам рўйхатдан ўтишингиз мумкин.\n#Инҳа университети #таълим #Тошкент шаҳридаги Инҳа университети #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги #онлайн таълим #Амити Университети


Возиҳ ут – тажвид\t17.05.2010 й.\tСўз боши\n¤қумоқ тажвидни маънисидур, эй мўъминон .\nЧун Расулуллоҳ дедилар «Кўб киши Қуръон ўқур,\nЛаънат айтгай ул кишига ушбу Қуръон шул замон» .\nГар ғалат бўлса дегайлар «лаҳни фоҳиш» олимон .\nРўзи қилғой юз савоби Ҳақ таъоло лутф илон .\nБолиғ эрмас болалар гар ушласа бок ўлмагой ,\nУшбу оят нур бўлғой сомиъиға ҳам чунон .\nҚилғуси Қуръон шафоат Рўзи маҳшар бегумон .\nЛек Қуръон бўлғуси монеъ азоба ул замон .\nОта бирла онасиға бергуси тожи жинон .\nНур ўлуб келгой бу Қуръон, қўрқмасун деб қориён .\nУшбу қори жойини айлаб Беҳишти жовидон .\nМағфират қилғой гуноҳин аввалу охир қилон .\nҲаж қилур қабрин малоик Каъбадек, чун ҳожиён .\nУшбудур ўн етти махраж ҳифз қилғил, қориё,\n«Ярмалун»ни ҳарфига идғом қилғил, «бо»ға –қалб,\nАбдулвоҳид қори Абдуррауф қори ўғли


UFF.uz'да Qalampir.Uzнинг Qalampir.uz — Ҳақиқат аччиқ бўлади номли блоги\nЛекин Ўзбекистон футбол федерацияси қарор чиқариб, Самвел Бабаян бош мураббийлик постида камида жорий йилнинг 5 сентябрига қадар қолишини айтди. Шу мақсадда “Одамлар нима дейди?” рукнининг навбатдаги сонини ўзбек футболига бағишлаган эдик. Унда ўзбек футболини ривожлантириш, уни янада юқори чўққиларга олиб чиқиш учун қандай ислоҳотлар ўтказилиши керак каби саволлар орқали жамоатчилик фикри ўрганилди. Кўпчилик ҳозирги бош мураббийни бош айбдор санаб, унинг истеъфосини талаб қилган. Лекин бунга энди кеч, чунки Ўзбекистон футбол федерацияси қарор қабул қилиб бўлди. Футбол мухлислари камида 5 сентябргача кутишга мажбур, агар ЎФФ ўзидан ташаббус қилиб, халқ дардига қулоқ тутмаса. Айримлар айнан ЎФФ раҳбариятининг қарорларидан норозилигини билдирган, уларнинг кўп ваъда бериб, аксариятини бажармаслигини таъна қилган. Мисол тарзида ЎФФ президенти Мираброр Усмоновнинг “Пахтакор” хусусидаги ваъдаси эсга олинган. Шунингдек, мухлисларнинг бир қисми барча муаммо тизимда эканини, болалар спорти тизимини қайтадан кўриб чиқиб, ислоҳот ўтказиш кераклиги, порахўрлик ва таъмагирлик эвазига футбол ўйнатишларга чек қўйиш лозимлигини таъкидлашган.\nАйримлари ўз ҳаёти мисолида порахўрликка гувоҳ бўлганларини ёзишган. Бунисига бир нима деёлмаймиз, чунки исботимиз йўқ. Лекин бир нима дея оладиган мутасадди ташкилотлар бир ўйлаб кўришар балки. Қуйида эса жонкуяр футбол ишқибозлари ва мутахассисларининг фикрларидан намуналар келтирамиз.\nАсосий мақсад ЖЧга йўлланмани қўлга киритиш эмас, рақобатбардош футбол намойиш қилиш бўлади”. ДАВОМИ\tКиритилган сана: 2017-06-19 14:22. Ўқилди: 743 марта.\nФото: сўзлари қалбларни ларзага солган қизалоққа Криштиану Роналду бахт тилади Киритилган сана: 22.06.2017\nЧўмичда бори қозонга тушади Киритилган сана: 21.06.2017\nОдамлар нима деди? Бабаянми, ЎФФми, болалар футболими? Ким айбдор? Киритилган сана: 19.06.2017\nФутбол учрашувлари вақти 60 дақиқагача қисқарадими? IFAB «ақлдан озмоқда» Киритилган сана: 18.06.2017\nБугун Россияда футбол байрами бошланади, учрашувларни қайси каналдан томоша қилиш мумкин? Киритилган сана: 17.06.2017\nОдамлар нима дейди? Ўзбек футболи келажагини қандай тасаввур қиласиз? Киритилган сана: 16.06.2017\nШавкат Мирзиёев футболчилар билан қачон йиғилиш ўтказади? Киритилган сана: 16.06.2017\nФлойд Мэйвезер ва Конор МакГрегор жанги расман тасдиқланди Киритилган сана: 15.06.2017\nКриштиану Роналду Латвия – Португалия учрашувига ригалик ҳурлиқони таклиф этди Киритилган сана: 14.06.2017\nАнглия чемпионати: илк Манчестер дербиси ўтказиладиган кун маълум бўлди Киритилган сана: 14.06.2017\nЯнги рейтинг: Криштиану Роналду бу сафар 5-ўринда Киритилган сана: 13.06.2017\nРоналдунинг эгизак фарзандлар отаси бўлгани ростми? Киритилган сана: 11.06.2017\nВидео: Саудия Арабистони футболчилари Лондондаги теракт қурбонларини хотирлашдан бош тортди Киритилган сана: 10.06.2017\nФото: Муборакдаги стадионда ёнғин. Энди нима бўлади? Киритилган сана: 10.06.2017\n«Сурхон» – «Андижон» можароси «Спорт» телеканалида муҳокама қилинади Киритилган сана: 10.06.2017\nФото: Лионель Месси меҳмонхона сотиб олди Киритилган сана: 09.06.2017\nВидео: Термиздаги стадионда оммавий муштлашув ёхуд врач ерда ётган футболчини тепиб ташлади Киритилган сана: 09.06.2017\nКарикатуралар: қирол Месси, ЕЧЛ қуръаси, Златан, автоМатич ва бошқалар Киритилган сана: 25.04.2017\nКарикатуралар: "Барса" наҳанглари, Роналду ва Нойер, Иско чипслари ва бошқалар Киритилган сана: 19.04.2017\nМомани карикатуралари: Златан, Азар, Неймар, Катта Сэм ва Гвардиола Киритилган сана: 08.04.2017\nRed Devils Qalampir.Uz


"KOSON YOG'-EKSTRAKSIYA" AKSIYADORLIK JAMIYATI\n«КОСОН ЁҒ-ЭКСТРАКЦИЯ” АЖ ИЖРОИЯ ОРГАНИ РАҲБАРИ ЛАВОЗИМИГА ТАНЛОВ\nДата опубликования модератором*: 17.09.2020\n«Косон ёғ-экстракция” АЖ ижроия органи раҳбари лавозими танловида қатнашиш учун номзодларни таклиф этади.\nТанловни ўтказувчи орган: “Косон ёғ-экстракция” АЖ Кузатув кенгаши.\nТанлов ўтказиш жойи: Қашқадарё вилояти, Косон тумани Бухоро йўли кўчаси, 1-уй.\nПочта манзилига: Қашқадарё вилояти, Косон тумани Бухоро йўли кўчаси, 1-уй;\nжамиятнинг электрон почта манзилига kosonyog@mail.ru жўнатиш мумкин.\nНомзодлар қўшимча маълумотлар учун:0 (375) 592-47-47 телефон рақами орқали мурожат қилишлари мумкин.